Premiér ignoruje, že sa mu rúca vláda, píše prezidentská kancelária (minúta po minúte)

Minúta po minúte

Stĺpček

Zúfalý Fico

Dobré ráno

Fico útočí na Kisku

Reakcia Žitňanskej

Reakcia Mosta-Híd

Reakcia OĽaNO

Vyjadrenia Gašpara

Kiska prijal abdikačný list ministra kultúry Maďariča.

19:58 Minútu po minúte sme ukončili, ďakujeme za pozornosť. 19:54 Fico sa stal učňom autokrata Viktora Orbána a začal sa oháňať menom ikonickým pre každého konšpirátora: George Soros. Robí to v čase, keď už aj samotný Orbán pochopil, že jeho protisorosovská kampaň vykrvácala, upozorňuje šéfredaktorka denníka SME. 19:43 Absurdné vyjadrenie Fica ukazuje, že keď sa mu to hodí, dokáže povedať čokoľvek. Začal ako katolík, pokračoval ako komunista, chvíľu bol Európan a teraz je z neho kritik západu a konšpirátor. Fakt, že sa do jeho tesnej blízkosti dostali ľudia spájaní s organizovaným zločinom, robia zo Slovenska štát na okraji civilizovanej Európy. Uvádza sa to v stanovisku strany SPOLU - občianska demokracia. 19:13 Fico ako odchovanec komunistickej strany vie, že komunisti sa moci nevzdávajú a budú sa brániť do poslednej chvíle. Pojmy ako demokracia a politická zodpovednosť v príručkách marxizmu a leninizmu absentovali, reaguje na premiérove výroky KDH vo svojom stanovisku. V stanovisku sa tiež píše, že strana je pripravená spolupracovať s ostatnými politickými stranami aj v rámci okrúhleho stola. "Je potrebné zvážiť všetky ústavné možnosti, ako túto politickú krízu vyriešiť. Smer-SD a ĽSNS má dosť hlasov na to, aby zablokovali prijatie ústavného zákona o skrátení volebného obdobia. Preto do diskusie v rámci okrúhleho stolu prinášame aj tému zvážiť možnosť vypísať referendum, ktorým by sa skrátilo volebné obdobie," uvádza sa vo vyhlásení KDH. 19:11 Štátny tajomník ministerstva zahraničných vecí, Ivan Korčok, vo svojom vyhlásení uviedol, že na stretnutí Kisku so Sorosom sa vlani v New Yorku nik z delegácie ministerstva nezúčastnil. "Zároveň je môj osobný názor, že politický vývoj na Slovensku nie je nijako ovplyvňovaný zo zahraničia,” dodal Korčok. 18:49 Nech je Ficova mentálna indispozícia vyvolaná toxikomániou alebo psychickým tlakom, politickej logike inštinktívne rozumie. Musí chápať, že Most v koalícii s konšpirátorom nemôže udržať. Zjavne sa už rozhodol, že na tomto fronte nebude plytvať energiou a hodí Most cez palubu, píše komentátor SME Peter Tkačenko. 18:38 Lucia Ďuriš Nicholsonová požiadala o ochranu svojej osoby.  "Dôvodom je aktuálne dianie a informácie s ním súvisiace, ako aj zverejnené video, na ktorom aktivisti Martin Daňo a Rudolf Vasky s roxorovou tyčou v rukách hovoria, že Lucia Ďuriš Nicholsonová by mala byť zabitá," uviedla hovorkyňa Katarína Svrčeková. Žiadosť bola podľa jej slov doručená námestníkovi generálneho prokurátora pre trestný úsek Petrovi Šufliarskemu. 18:34 Aj Hnutie Sme rodina sa pozastavuje nad Ficovým vyhlásením. "My sa veľmi čudujeme premiérovým slovám, lebo pred tým pol rokom Hnutie Sme rodina nad tým vyjadrilo počudovanie, že prečo sa prezident stretáva s takýmto človekom. Ale pán premiér o tom vedel a čušal ako lykožrút v smreku. A teraz zrazu sa zobudil a zrazu mu to vadí. To je úplné prekrývanie situácie," uviedol Milan Krajniak. 18:16 Fico povie verejne akúkoľvek extrémnu hlúposť, a to len preto, aby odpútal pozornosť od faktu, že sa stal súčasťou organizovaného zločinu. Uvádza sa to v reakcii SaS, ktoré poskytla hovorkyňa strany Katarína Svrčeková. 17:59 Po týždni vyšetrovania polícia stále nechce prezradiť podrobnosti vraždy novinára Jána Kuciaka a jeho snúbenice Martiny Kušnírovej. Posunula sa len v určení času ich smrti, ktorý však stále nie je úplne jasný. Polícia cez víkend vyzvala občanov ktorí prechádzali okresmi Galanta, Šaľa a Dunajská Streda, aby si zálohovali dáta z autokamier zo stredy 21. februára v čase od 17:00 do 22:00 hodiny. „Môžeme to chápať aj špecifikáciu času pre nás najpravdepodobnejšieho,“ povedal na tlačovej konferencii policajný prezident Tibor Gašpar. Gašpar zároveň potvrdil, že spojitosť vraždy s talianskou mafiou je jedna z hlavných verzií vyšetrovateľov. Viac prezradiť nechcel. 17:57 V Košiciach sa koná podujatie, ktoré nadväzuje na piatkové mnohotisícové protestné pochody i spomienkové akcie po celom Slovensku aj vo viacerých svetových mestách. Podujatie pripravila strana SaS. 17:51 "Premiér ignoruje, že sa mu rúca vláda. Dnes doručil demisiu prezidentovi jeho bývalý blízky spolupracovník Marek Maďarič. Jeho dvaja koaliční partneri zvažujú čo ďalej. Odpútavanie pozornosti konšpiračnými teóriami nezbavuje premiéra povinnosti riešiť hlbokú politickú krízu, alebo uvoľniť miesto niekomu, kto to dokáže. Prezident Andrej Kiska začne avizované rozhovory s reprezentantmi parlamentných strán v stredu," odkázal v reakcii prezidentov hovorca Roman Krpelan. 17:47 Prezident podľa zverejneného programu príjme predstaviteľov opozičných strán v Prezidentskom paláci. Na stredu má naplánované stretnutia so stranami Sme rodina a OĽaNO, vo štvrtok sa stretne s SaS. 17:43 Štátny tajomník mnisterstva obrany Róbert Ondrejcsák na sociálnej sieti napísal, že hľadanie nepriateľa v zahraničí nás posúva mimo slušnú spoločnosť. Pred dvoma dňami Ondrejcsák napísal, že je na zahraničnej ceste, ale keď sa vráti, postaví sa veciam, ktoré sa na Slovensku dejú, čelom. "Chcem žiť v krajine, kde sa nikto nemusí báť o svoju bezpečnosť, či život pre svoju prácu. Kde žurnalisti môžu svoje povolanie vykonávať bez atakov, bez obáv o svoju bezpečnosť. Stále som strašne zhrozený, čo sa stalo a čo sa následne postupne objavuje. Toto je nepredstaviteľné. Tí, ktorí ma poznáte, viete, že som vždy stál na strane pravdy a hodnôt, a vždy som sa ozval, aj keď to bolo veľmi ťažké, najmä za ten rok a pol, čo som bol opäť na ministerstve obrany. Svoju chrbticu neohnem ani teraz," uviedol na Facebooku 3. marca. 17:41 V závere povedal, že informovať o prípade bude už len v rozsahu, ktorý mu umožní dozorový prokurátor. 17:31 "Čo sa bude diať v politickej rovine ma skutočne nezaujíma," povedal Gašpar s tým, že jediné čo chce, aby mala polícia priestor na prácu. 17:29 Tibor Gašpar avizoval, že podáva trestné oznámenia na výroky z minulého i tohto týždňa. Viaceré výroky považuje za ohováranie a obvinil niektorých opozičných politikov z toho, že šíria strach v radoch polície. 17:19 Tlačový brífing začal policajný prezident Tibor Gašpar. Chce tak reagovať na spochybňovanie práce polície, ktorá prichádza najmä zo strany opozície. V tejto súvislosti hovorí o politickom hyenizme. Obhajoval prítomnosť šéfa protikorupčnej jednotky NAKA na mieste vraždy Jána Kuciaka a jeho snúbenice. Róbert Krajmer prišiel k domu zavraždeného novinára Jána Kuciaka až po desiatich hodinách od objavenia tiel, nevstúpil ani do dvora a bol tam z presných policajných dôvodov, ktoré súvisia s vyšetrovaním veci, dodal Gašpar. 17:12 "Krátku diskusiu o rómskej problematike sme mali aj s podnikateľom a filantropom Georgeom Sorosom. Stretnutie inicioval na základe minulotýždňovej titulky v New York Times, kde písali o úspešnom príbehu Rómov v Spišskom Hrhove. Už roky sa jeho nadácia venuje práve rómskej problematike," vysvetľoval Andrej Kiska na svojom facebooku v septembri 2017, prečo sa na pracovnej ceste v New Yorku stretol s filantropom. 17:10 Andrej Hrnčiar z klubu Most-Híd hovorí, že situácia je naozaj emočne vybičovaná. "A v takej atmosfére niektoré vyhlásenie nepriespievajú k jej ukľudneniu," narážal na Ficov prejav. K ďalším vyhláseniam najvyšších ústavných činiteľov sa do Republikovej rady Mosta, ktorá bude budúci pondelok, už nechce vyjadrovať. 17:08 Správanie sa a výroky Roberta Fica pripomínajú podľa OĽaNO takmer vo všetkom Vladimíra Mečiara. "Premiér iba stupňuje konfrontáciu s prezidentom Kiskom. Vo veľkej miere mi to pripomína Mečiara. Aj vtedy sa stala vražda a hovorilo sa o temných silách zo západu. Fico je novodobý Mečiar a iba sa snaží odpútať pozornosť od seba samého, pretože je to práve on, kto je zodpovedný za túto situáciu," uviedol Ján Budaj. 17:00 "Je to potvrdené. Je nesvojprávny a veľmi, veľmi, veľmi vystrašený," reagovala podpredsedníčka parlamentu Lucia Nicholsonová z SaS na Ficovo vyhlásenie na sociálnej sieti. 16:59 Premiér Robert Fico podľa podpredsedu SaS Ľubomíra Galka práve obvinil na tlačovej besede prezidenta z účasti na dvojnásobnej vražde a destabilizácii štátu. "Ten chlap sa podľa mňa chce vyhnúť base tým, že sa dá zatvoriť do blázninca," napísal na Facebooku. 16:56 Ministerka spravodlivosti Ficove slová odsúdila. "Toto je hra na najnižšie pudy živené konšpiračnými teóriami a je to pre mňa absolútne neprijateľné," povedala Žitňanská pre SME. O tom, ako ďalej zo vzniknutej situácie, rozhodne Most podľa jej slov na republikovej rade o týždeň. "Toto však nepokladám za príspevok do diskusie o riešení situácie formou rekonštrukcie vlády," dodala ďalej v reakcii na Ficove slová. Most-Híd vo svojom oficiálnom stanovisku piše: "Slová, ktoré odzneli na tlačovej besede premiéra Roberta Fica, sú pre stranu Most-Híd nepochopiteľné a neakceptovateľné. Namiesto hľadania riešení na vzniknutú politickú situáciu hľadal premiér vinníka v zahraničí. Premiér zvolil nebezpečnú cestu, z ktorej už nemusí byť návratu. Preto vyzývame premiéra Fica, aby svojimi slovami neznemožnil ďalšie rokovania o rekonštrukcii vlády." 15:51 Nezaradený Zsolt Simon sa Lajčáka pýta "Ako chce s týmto vedomím ďalej predsedať Valnému zhromaždeniu OSN? Prečo sa Lajčák, v takej významnej funkcii, akú zastáva v OSN, ešte nedištancoval od takejto vlády? Bez jasného postoja k vláde, ktorá má podľa zistení zavraždeného novinára blízko k talianskej mafii, dehonestuje aj OSN. Kedy chce konať?" 16:50 Teraz už všetci chápeme, že premiér Fico cíti nespravodlivé zaobchádzanie zo strany novinárov. Medzi politikmi je to dosť bežné presvedčenie a nebol voči nemu imúnny ani Mikuláš Dzurinda. Je ale šokujúce vidieť vodcu krajiny, šéfa jej vlády, ako sa pokrytecky pripája k názorom gaunerov a konšpirátorov. Alebo hoci aj sledovať, aký chabý súcit Fico v skutočnosti cíti voči novinárom, svojim spoluobčanom, ktorí teraz uvažujú, či v tej alebo onej chvíli neboli cieľom aj ich rodiny, alebo či ich práca neohrozí v budúcnosti tých, ktorých milujú, píše komentátor SME Tom Nicholson. 16:46 Minister zahraničných vecí Miroslav Lajčák (nom. Smeru) považuje akékoľvek prepojenie organizovaného zločinu s politickými špičkami krajiny za neakceptovateľné. Uviedol to hovorca rezortu diplomacie Peter Susko. "V tejto chvíli je potrebné urobiť všetky kroky pre to, aby došlo k stabilizácii politickej a bezpečnostnej situácie v štáte," povedal Susko. 16:43 Ficov prejav skritizovala ministerka spravodlivosti Lucia Žitňanská. “V demokratickej krajine to považujem za absolútne neprípustný a neakceptovateľný prejav premiéra. Pre mňa osobne je to absolútne neprijateľné,“ povedala podľa Denníka N. 16:24 Fico sa týmto prejavom podľa politológa Pavla Baboša zaradil k politikom ako je maďarský premiér Viktor Orbán, ktorý zneužíva útoky na Sorosa v Maďarsku. "Zároveň sa rétorikou priblížil k mnohým dezinformačným webom, proti ktorým paradoxne bojujú štátne aj európske orgány," hovorí. George Soros je miliardár a filantrop, ktorý je strašiakom pre konšpirátorov. Fico sa vo svojom vyhlásení opäť nevyjadril k budúcnosti Kaliňáka vo funkcii ministra vnútra. "Celý jeho prejav svedčí o tom, že sa bude snažiť udržať pri moci do poslednej možnej chvíle," hovorí Baboš. Dnes podľa neho premiér nielen polarizuje spoločnosť,ale svojím prejavom si podľa politológa tiež pripravuje pôdu, aby ďalšie prejavy občianskej nespokojnosti mohol spochybniť tým, že ich označí za pokus o štátny prevrat, ktorý riadi niekto cudzí. 16:10 Rukopis prejavu prezidenta je podľa Fica "niekde inde". Premiér Slovenskej republiky spomenul Georga Sorosa. "Udalosti, ktoré sa stali po brutálnej vražde niečo naznačujú," povedal Fico. Prezidenta sa spýtal, čo robil 20. septembra v New Yorku na Piatej Avenue. "Pýtam sa prečo hlava štátu Slovenskej republiky išla na súkromnú pôdu k človeku, ktorý má veľmi pochybné meno a ten človek sa volá pán Soros?“ pokračoval Fico. „To, čo sa stalo po vražde novinára a jeho partnerky naznačuje, že je tu pokus o totálnu destabilizáciu,“ povedal s tým, že žiada Kisku, aby povedala o čo na stretnutí išlo. 16:05 Ďalšiu časť vyhlásenia venoval včerajšiemu prezidontovmu prejavu. Premiér podčiarkol, že pre neho je dôležitý motív, ktorý je za vraždou novinára. "Včera sa pán prezident postavil na stranu opozície," hovorí Fico. Oponuje, že Slovensko má vládu, ktorá si problémy vyrieši sama a v žiadnom prípade na to nepotrebuje prezidenta. Zopakoval, že prezident netuší, čo píše ústava. 16:03 Robert Fico vo svojom vyhlásení hovorí, že ho mrzí, že sa do popredia dostávajú "irelevantné témy" miesto riešenia vraždy Jána Kuciaka so snúbenicou. "Politické súvislosti budeme riešiť v krátkom čase," povedal. 15:41 SNS vyzýva poslankyňu Luciu Ďuriš Nicholsonovú (SaS), aby sa ospravedlnila ministerke pôdohospodárstva Gabriele Matečnej za klamstvá a pokusy spojiť mafiánov s jej osobou, a aj so SNS. Nicholsonová Matečnú obvinila z klamstva, keď tvrdí, že ona ani terajšie vedenie Pôdohospodárskej platobnej agentúry nevedeli o aktivitách talianskej mafie na východe Slovenska. "Máme dôkazy o tom, že ona sama umožnila, aby dostali Taliani na východnom Slovensku dotácie z PPA agentúry," uviedla Nicholsonová. 15:22 Opozičné hnutie OĽaNO zvolá okrúhly stôl parlamentnej a neparlamentnej demokratickej opozície. Podľa lídra hnutia Igora Matoviča chcú ľudia vidieť, čo bude so Slovenskom po odchode Fica. Opozícia chce preto ukázať, že si vie sadnúť za jeden stôl a ponúknuť alternatívu, vysvetlil. Termín zvolania okrúhleho stola podľa Matoviča ešte neurčili. Tiež nie je jasné, ktoré strany dostanú pozvánku. 15:19 Poslanec SNS Anton Hrnko reagoval na vyjadrenie ministerky Matečnej, že na Kaliňákovom mieste by odstúpila, tým, že nie je členkou strany. "Ja som viazaný koaličnou zmluvou, ktorá hovorí o tom, že by si to mala koaličná strana vyriešiť v prvom rade sama. Ak sa to nestane, potom to budeme riešiť," hovorí Hrnko. Kaliňák podľa neho nie je politicky zodpovedný na vraždu Jána Kuciaka a jeho partnerky. Na otázku, čo by urobil na Kaliňákovom mieste on, reagoval slovami "ja mám inú citlivosť, v tejto situácii by som určite reagoval inak". 15:17 Ministerka pôdohospodárstva a rozvoja vidieka Gabriela Matečná (nom. SNS) by na mieste Kaliňáka vyvodila politickú zodpovednosť.  Uviedla to v pondelok na tlačovej konferencii, na ktorej tiež doplnila, že "o všetkom sa bude rokovať na utorkovej koaličnej rade s našimi partnermi". 15:05 Rekonštrukciu vládneho kabinetu podporila aj ďalšia členka Smeru. Podľa europoslankyne a členky predsedníctva strany Moniky Smolkovej s ohľadom na obnovenie dôvery ľudí nevyhnutná. Podľa jej informácií sa určitá zmena vlády už pripravovala a udalosti spojené s vraždou investigatívneho novinára Jána Kuciaka túto zmenu zrejme len urýchlia. 15:03 Udalosti posledných dní na Slovensku majú dopad aj na samosprávy. Väčšinový klub SMER-SD, SDKÚ-DS, SNS opúšťajú traja poslanci v banskobystrickom mestskom zastupiteľstve. Tam vznikol trojčlenný poslanecký klub s názvom Srdcom Bystričania, ktorý tvoria viceprimátor Martin Turčan a poslanci Katarína Čižmárová a Matúš Molitoris. Všetci traja kandidovali v posledných komunálnych voľbách za SDKÚ. 14:53 Pochody v súvislosti s vraždou novinára Jána Kuciaka a jeho priateľky Martiny Kušnírovej budú pokračovať. Organizátori ohlásili ďalší protest na piatok 9. marca, teda presne týždeň po pochode "Nechceme späť 90-te". BRATISLAVA. Minister kultúry Marek Maďarič (Smer) doručil do rúk prezidenta SR Andreja Kisku abdikačný list. Prezident prijal odchádzajúceho ministra kultúry dnes o 14:00 v Prezidentskom paláci v Bratislave. Premiér Robert Fico dočasne poveril vedením ministerstva kultúry podpredsedu vlády Petra Pellegriniho. V súvislosti s predčasnými voľbami Maďarič povedal, že hovoriť o nich je príliš skoro. "Na to potrebujete 90 hlasov. Na druhej strane, ak koalícia nebude v nasledujúcich dňoch reagovať adekvátne, technická stránka predčasných volieb môže byť nepodstatná, lebo spoločenská situácia si môže predčasné voľby vynútiť. Veľmi teda záleží na tom, ako sa teraz koalícia zachová," myslí si. Na druhej strane sa Maďarič domnieva, že opozícia je veľmi dychtivá po predčasných voľbách, ale nie až natoľko pripravená. Preto uprednostňuje upokojenie situácie a fungovanie vlády v podobe, aká by mala dôveru verejnosti. Maďarič sa nevyhol ani výčitke premiéra Roberta Fica (Smer-SD), že Kiskov nedeľňajší (4.3.) prejav k občanom nevznikol na Slovensku. "Vyhlásenia prezidenta SR sú vážne veci a myslím si, že tak ich aj treba brať. Ja ich beriem vážne," dodal. Fico tiež zvolal brífing, na ktorom sa chce vyjadriť k aktuálnej politickej situácii.


Štát vloží do základného imania NDS pozemky pod diaľnicami a rýchlostnými cestami

Cena pozemkov je podľa znaleckého posudku takmer 23 miliónov eur.

BRATISLAVA. Štát vloží do základného imania Národnej diaľničnej spoločnosti, a. s. (NDS) pozemky pod rýchlostnými cestami a diaľnicami v hodnote 22,876 mil. eur. Vláda v stredu schválila príslušný návrh na použitie majetku štátu v správe Ministerstva dopravy a výstavby SR (MDV) ako vklad do základného imania NDS. Základné imanie NDS sa celkovo zvýši o 13,883 mil. eur, keďže zároveň sa zníži o nesplatený emisný kurz upísaných akcií vo výške 8,992 mil. eur. Zvýšenie základného imania sa vykoná vydaním nových akcií. Návrh na rokovanie vlády predložil minister dopravy a výstavby Árpád Érsek (Most-Híd). Nehnuteľný majetok v čase vzniku NDS nebol majetkovoprávne vysporiadaný, neskôr bol však vysporiadaný a v súčasnosti je už prevedený zo správy Slovenskej správy ciest do správy ministerstva dopravy a výstavby. Ide o pozemky pod rýchlostnými cestami a diaľnicami vo vlastníctve NDS v katastrálnych územiach Hrádok, Čunovo, Rusovce, Jarovce, Petržalka, Ružinov, Trnávka, Nivy a Dúbravka v celkovej výmere 617 581 štvorcových metrov. "Realizáciou predmetného vkladu ide o zosúladenie vlastníctva stavieb vo vlastníctve NDS s vlastníctvom pozemkov pod nimi a súvisiacich priľahlých pozemkov. Pripravovaný vklad majetku do základného imania NDS nepredstavuje nedovolenú štátnu pomoc a jeho realizáciou nedochádza k narušeniu hospodárskej súťaže ani k uplatneniu výhody voči NDS v rámci konkurenčného prostredia," informoval rezort dopravy v návrhu. Vkladaný majetok podľa materiálu spĺňa znaky prioritného infraštruktúrneho majetku. V súlade so zákonom o NDS prioritným infraštruktúrnym majetkom sú diaľnice, cesty pre motorové vozidlá a cesty podľa schváleného plánu rozvoja diaľnic a ciest vymedzené osobitným predpisom a pozemky pod diaľnicami vo vlastníctve diaľničnej spoločnosti. Prioritný infraštruktúrny majetok môže byť vo vlastníctve iba štátu alebo diaľničnej spoločnosti. "Zároveň je preukázateľný aj verejný záujem, keďže základným účelom NDS v súlade s jej predmetom činnosti je zabezpečovanie prípravy, realizácie opráv a výstavby diaľnic a ich prevádzkovanie v rámci verejného záujmu a majetok, ktorý je predmetom pripravovaného vkladu, bude slúžiť tomuto účelu," priblížilo ministerstvo dopravy. Základné imanie NDS je v súčasnosti vo výške 3,384 mld. eur. Pri audite účtovnej závierky NDS v roku 2012 bolo zistené, že rozsah nepeňažného vkladu do základného imania spoločnosti uskutočneného v rokoch 2009 a 2010 nezodpovedal výške upísaného základného imania, z dôvodu duplicitného ohodnotenia niektorých nehnuteľností v znaleckom posudku. NDS v súčasnosti eviduje voči ministerstvu dopravy ako jedinému akcionárovi pohľadávku vo výške 8,992 mil. eur z titulu nesplateného emisného kurzu upísaných akcií. Zároveň ministerstvo dopravy eviduje záväzok z rovnakého dôvodu. V súlade s Obchodným zákonníkom je možné vysporiadanie tejto pohľadávky finančným vyrovnaním alebo znížením základného imania.


Poslancovi Hrnkovi policajti zadržali vodičský preukaz, nedal prednosť v jazde

Hrnko je predseda branno-bezpečnostného výboru a do jeho kompetencii spadá aj polícia.

BRATISLAVA. Polícia v sobotu zobrala vodičský preukaz poslancovi SNS Antonovi Hrnkovi. Nedal prednosť v jazde. Informoval o tom Denník N na svojom webe.  Hrnko má ako predseda branno-bezpečnostného výboru na starosti aj políciu. Jeho výbor si môže predvolať aj ministra vnútra alebo policajného prezidenta a žiadať od neho vysvetlenia v rôznych prípadoch. Polícia môže podľa zákona zadržať vodičský preukaz aj vtedy, keď príde k porušeniu dopravných predpisov závažným spôsobom. Medzi ne patrí aj nedanie prednosti v jazde.


Trump plánuje verejné infraštruktúrne investície vo výške 200 miliárd dolárov

Trump prisľúbil počas najbližších 10 rokov investície do ciest, mostov, letísk a ďalšej infraštruktúry vo výške 1 bilióna dolárov.

WASHINGTON. Americký prezident Donald Trump chce navrhnúť výdavky do infraštruktúry v priebehu 10 rokov vo výške 200 miliárd USD (179,71 miliardy eur), uviedol dnes nemenovaný predstaviteľ Bieleho domu. Počíta sa s tým, že tieto štátne výdavky by mali stimulovať súkromné investície do infraštruktúry vo výške 800 miliárd USD. Uvedených 200 miliárd USD na infraštruktúrne projekty, o ktorých ako prvá informovala agentúra Bloomberg, bude súčasťou rozpočtového návrhu. Trump ho plánuje predložiť 23. mája, čo potvrdil zdroj z Bieleho domu pod podmienkou zachovania anonymity. Trump počas svojej predvolebnej kampane prisľúbil počas najbližších 10 rokov investície do ciest, mostov, letísk a ďalšej infraštruktúry vo výške 1 bilióna dolárov.


Polícia sa zaoberá prípadom súkromnej kliniky, bez povolenia robila plastické operácie

Kraj odstúpil polícii prípady viacerých nespokojných pacientov.

BRATISLAVA. Polícia sa naďalej zaoberá prípadom súkromného zariadenia Adelais Clinique, ktoré v Bratislave okrem iného vykonávalo aj plastické zákroky. TASR informovala bratislavská policajná hovorkyňa Lucia Mihalíková. "Vecou sa v súčasnosti aj naďalej zaoberá príslušný útvar Okresného riaditeľstva Policajného zboru v Bratislave I. Vzhľadom na vykonávané procesné úkony, poskytnutie bližších informácií v súčasnosti nie je možné, nakoľko by to mohlo zmariť, alebo sťažiť objasnenie a vyšetrenie veci. Bližšie informácie poskytneme, ak to procesná situácia umožní," povedala Mihalíková pre TASR. Bratislavský samosprávny kraj (BSK) minulý rok stopol Adelais Clinique činnosť, pretože nemala potrebné povolenie na vykonávanie plastických operácií, hoci ich robiť mala. Voči klinike vtedy začal aj správne konanie. BSK taktiež odstúpil polícii prípady viacerých nespokojných pacientov.


Trumpov protekcionizmus ohrozuje nemecký export

Trumpov protekcionizmus je novým prvkom v dlhom zozname rizík, ktoré ohrozujú medzinárodný obchod a vývoj na starom kontinente po dlhovej kríze.

BERLÍN. Nemecký export môže tento rok vzrásť menej, ako sa očakáva, a to v dôsledku protekcionárskych opatrení novej americkej administratívy prezidenta Donalda Trumpa. Varoval dnes šéf Združenia nemeckého veľkoobchodu, zahraničného obchodu a služieb (BGA) Anton Börner. Podľa Börnera sú prvé kroky prezidenta Trumpa v úrade "alarmujúce" a jeho program na ochranu amerického trhu predstavuje hrozbu pre obe ekonomiky: americkú aj nemeckú. Pripomenul, že v stávke je veľa, keďže Nemecko a USA si vytvorili tesné väzby. Trumpov protekcionizmus je tak novým prvkom v dlhom zozname rizík, ktoré ohrozujú medzinárodný obchod a vývoj na starom kontinente po dlhovej kríze. Patrí k nim aj rozhodnutie Británie vystúpiť z Európskej únie. Preto sa Börner domnieva, že nad predpokladaným rastom nemeckého exportu v tomto roku o 2,5 % visí teraz veľký otáznik. Nemecká ministerka hospodárstva Brigite Zypriesová dnes v tejto súvislosti uviedla, že Nemecko je pripravené reagovať na zavedenie akýkoľvek opatrení na ochranu amerického trhu.


V Mjanmarsku odsúdili reporérov Reuters na sedem rokov väzenia

Novinári mali disponovať nelegálnymi dokumentmi.

RANGÚN. Súd v Mjanmarsku odsúdil v pondelok oboch miestnych reportérov agentúry Reuters na sedem rokov väzenia za nelegálne prechovávanie oficiálnych dokumentov, čím sa mali dopustiť porušenia štátneho tajomstva. Informovali o tom agentúry DPA a AP. Verdikt mal byť vynesený už 27. augusta, ale stalo sa tak až o týždeň neskôr kvôli hospitalizácii sudcu, ktorý má proces na starosti. Novinári Ťjo Sou U (28) a Wa Lone (32) boli vo väzbe od vlaňajšieho decembra. Ich stíhanie bolo vnímané ako skúška posunu k demokracii v tejto krajine juhovýchodnej Ázie po dlhoročnej vojenskej vláde. Wa Lone povedal svojim prívržencom prítomným v súdnej sieni, že sa nebojí. "Verím v demokraciu a slobodu. Nikdy som nerobil nič zlé," vyhlásil. Oboch reportérov obžalovali v júli na základe zákona pochádzajúceho ešte z koloniálneho obdobia. Novinári obvinenia odmietali. K zadržaniu žurnalistov, ktorí písali o masakre desiatich rohinských civilistov, došlo v najväčšom mjanmarskom meste Rangún pred jednou reštauráciou po tom, ako sa stretli s policajtmi. Podľa obhajoby na nich nastražila polícia pascu, keď im pred zadržaním odovzdali inkriminované dokumenty. Novinári mali disponovať dokumentmi týkajúcimi sa moslimskej menšiny Rohingov. Približne 700.000 Rohingov vlani ušlo z Mjanmarska do susedného Bangladéša pred brutálnym zásahom tamojšej armády. Na vynesení rozsudku sa zúčastnili aj diplomati a predstavitelia OSN vrátane veľvyslanca USA Scota Marciela a veľvyslanca EÚ Kristiana Schmidta. Marciel označil verdikt pre DPA za "smutný" nielen pre oboch novinárov, ale aj pre "všetkých ľudí v Mjanmarsku, ktorí tak tvrdo pracovali na presadzovaní základných slobôd vrátane slobody médií". Humanitárny koordinátor OSN v Mjanmarsku Knut Ostby vyjadril z rozhodnutia súdu sklamanie. "Organizácia Spojených národov dôsledne vyzývala na prepustenie novinárov agentúry Reuters a naliehala na úrady, aby rešpektovali právo na slobodu prejavu a informácií," uviedol vo svojom vyhlásení Ostby.


Českých prváčikov cez Facebook posielali do plynu. Rasistov už vyšetrujú

PRAHA. Polícia v českom meste Teplice sa na základe podnetov z médií zaoberá prípadom nenávistných komentárov na adresu prvákov základnej školy v teplickej štvrti Prosetice. Nepriateľské reakcie nahnevali aj ministra školstva Stanislava Štecha. Informoval o tom v piatok spravodajský portál Novinky.cz. V rôznych skupinách na Facebooku písali ľudia rasisticky podfarbené komentáre k deťom na fotografii, uverejnenej v rámci celorepublikového seriálu a nazvanej Moje prvé školské tablo. Fotografia zachytáva prvú triedu prosetickej základnej školy, kde sú okrem českých detí aj rómski, vietnamskí a arabskí žiaci. Poburujúce komentáre obsahovali napríklad aj jeden, ktorý posielal deti do plynu, alebo ďalší, ktorého autor uvažoval o použití granátu v triede ako o dobrom riešení. Polícia prípad preveruje, ale v priebehu vyšetrovania sa k nemu nebude vyjadrovať. Uviedol to hovorca teplickej polície Daniel Vítek, ktorý sa nevyjadril ani k útočným komentárom na sociálnych sieťach ohľadne likvidácie školy. Vedenie školy však zaistilo žiakom väčšiu bezpečnosť. Ministra školstva pobúrilo, že školský e-mail je zaplavený vyhrážkami z celej Českej republiky a niektoré maily vyzývajú dokonca na zničenie školy. "Dúfam v zdravý rozum a uvedomenie si podstatnejšej časti spoločnosti, že útoky na malé deti a vzdelávacie inštitúcie sú prejavom najväčšej zbabelosti, ktorú nemôžeme tolerovať," zdôraznil Štech, ktorého citoval portál Novinky.cz.


Europarlament vyšetruje Faragea kvôli zatajeniu finančných darov

Podľa obvinení zatajil dary v hodnote státisícov libier.

BRUSEL. Britský europoslanec Nigel Farage odmietol žiadosť výboru Európskeho parlamentu (EP), aby sa do 24 hodín dostavil do Bruselu vypovedať o obvineniach, že zatajil príjem darov v hodnote 450-tisíc libier od britského podnikateľa Arrona Banksa. Uviedol to v stredu týždenník Politico na svojej internetovej stránke. Britský europoslanec a líder Strany brexitu v tejto súvislosti uviedol, že list od Poradného výboru EP pre správanie poslancov dostal v utorok o 02.45 h, pričom sa mal do 24 hodín dostaviť na pôdu tejto euroinštitúcie, aby svedčil v prípade, kde vystupuje ako podozrivý. Farage ostro odsúdil poskytnutie takej krátkej časovej lehoty a dodal, že obvinenia naznačujúce jeho neetické správanie sú nepodložené a založené na vybraných "príbehoch z tlače". "Nedostal som nijaké súkromné peniaze na politické účely," vysvetlil Farage. Podľa politico.eu však Európsky parlament v máji tohto roku spustil vyšetrovanie zamerané na Faragea po tom, čo britská televízna relácia Channel 4 News oznámila, že britský europoslanec nepriznal dary v hodnote 450.000 libier od poistného magnáta Arrona Banksa. Banks je spoluzakladateľom kampane Leave.EU (Odchod z EÚ), ktorá pred referendom o brexite z júna 2016 vyzývala občanov Spojeného kráľovstva na odchod z EÚ. Čo je aj politickým cieľom Nigela Faragea. Okrem EP uvažuje o možnom vyšetrovaní britského poslanca v tejto kauze aj Úrad EÚ pre boj proti podvodom (OLAF), uviedol Politico. Podľa platných pravidiel Európskeho parlamentu musia všetci jeho členovia deklarovať dary, ktoré dostali, "keď zastupujú parlament v úradnej funkcii". Všetky takéto dary sú zaevidované v registri darov. Banksova podpora pre Faragea údajne zahŕňala auto aj s vodičom k dispozícii, výlety do Spojených štátov a dom v londýnskej štvrti Chelsea. Hovorca EP sa podľa politico.eu odmietol vyjadriť k obvineniam proti Farageovi s odôvodnením, že rozhodnutia poradného výboru nie sú verejné.


Do slovenských ulíc sa vrátili nespokojní občania (foto)

Štyri mesiace po

Mieria do politiky

Stĺpček

Minúta po minúte

Foto BA

Foto KE

Protest KE

Občianska iniciatíva Za slušné Slovensko zorganizovala ďalšie protesty.

BRATISLAVA. Vo štvrtok 21. júna uplynulo od vraždy Jána Kuciaka a jeho snúbenice Martiny Kušnírovej presne štyri mesiace. Organizátori protestov kritizujú vládu Petra Pellegriniho, že neprijal žiadne zásadné kroky pri pokuse o zmenu v spoločnosti. V Bratislave sa k demonštrantom pripoja aj farmári, ktorí sú v hlavnom meste od utorka večera.


Pri Miláne sa vykoľajil vlak, štyria ľudia zomreli

Trinásť ľudí utrpelo ťažké zranenia, päť z nich veľmi vážne. Takmer sto ďalších pasažierov sa zranilo ľahko.

MILÁNO. Neďaleko talianskeho Milána sa vo štvrtok ráno vykoľajil vlak. Nehoda sa stala pred 7. hodinou ráno na stanici Pioltello Limito 40 kilometrov od Milána a vyžiadala si najmenej štyroch mŕtvych, informovala agentúra Reuters. Trinásť ľudí utrpelo ťažké zranenia, päť z nich veľmi vážne. Viac ako deväťdesiat ďalších pasažierov utrpelo ľahké poranenia, informovala agentúra ANSA. Mimo trate skončili štyri z piatich vagónov. Hasiči z dvoch vážne poškodených vozňov súpravy vyslobodili všetkých cestujúcich, informovala agentúra ANSA. Na mieste asistovali policajti, zdravotníci, lekári i záchranári. Nasadili aj tri vrtuľníky. Vlak sa podľa prvej rekonštrukcie vykoľajil na výhybke medzi obcami Segrate a Pioltello, povedal denníku La Repubblica policajný hovorca Marcello Cardona. Dva vozne súpravy podľa neho výhybku prešli, zatiaľ čo ďalšie tri vyšli z koľají. Svedkovia uviedli, že pred nehodou sa súprava vlaku niekoľko minút silne otriasala. "Kúsok pred zastávkou Pioltello sa vlak začal otriasať. Došlo nám, že sa k niečomu schyľuje," povedal denníku La Repubblica 25 ročný Gianmarco. "Vlak bol plný ... otriasal sa tri, štyri minúty a potom prišla rana. Vagón sa odtrhol od súpravy," dodal. V dôsledku nehody prerušili železničnú dopravu medzi mestami Miláno a Brescia, ktorá leží približne 90 kilometrov východne od severotalianskej metropoly.


Tataráky bez pokuty by niektoré reštaurácie mohli podaváť už v polovici roka

Úpravou súčasnej vyhlášky sa zaoberá tím odborníkov z gastronómie aj zdravotníctva.

BRATISLAVA. Tatárske bifteky by bez hrozby pokút mohli v niektorých prevádzkach podávať už asi v polovici tohto roka. Odhaduje to hlavný hygienik SR Ján Mikas z Úradu verejného zdravotníctva (ÚVZ) SR. "Tatarák" je tepelne neupravené mäso s vajcom a koreninami. Terajšia vyhláška ho zakazuje podávať v reštauráciách či iných stravovacích zariadeniach, pretože môže spôsobiť tráviace ťažkosti. Vyhláška by podľa ÚVZ SR mohla vstúpiť do platnosti najneskôr v máji. "Chystáme novelu vyhlášky, teraz prebiehajú jej posledné úpravy. Do legislatívneho procesu by sa mohla dostať na prelome januára a februára, v praxi by mohla platiť asi v polovici tohto roka," vysvetlil Mikas. Bude to však podľa neho závisieť aj od zapracovania pripomienok kompetentných strán. O úprave vyhlášky z roku 2007 vie aj ministerstvo zdravotníctva. Šéf rezortu Tomáš Drucker (nominant Smeru) túto možnosť pripustil už v minulom roku pred poslancami v parlamente. Podávaniu "tataráku" budú podľa ÚVZ SR predchádzať pravidlá. "Pokrm bude potrebné pripraviť z vopred zmrazeného mäsa, bude sa musieť podávať bezprostredne po jeho dohotovení," vysvetlila hovorkyňa ÚVZ SR Zuzana Drobová. Prevádzky, ktoré chcú podávať tatársky biftek, to musia vopred oznámiť príslušnému regionálnemu úradu verejného zdravotníctva. Chystáme novelu vyhlášky, teraz prebiehajú jej posledné úpravy. V praxi by mohla platiť asi v polovici tohto roka. Hygienici upozornili, že jedlá z tepelne neupraveného mäsa budú naďalej potenciálnym rizikom pre zdravie. "Preto tiež navrhujeme zabezpečiť informovanie zákazníka v jedálnom lístku informáciou, že takéto mäso, ale aj tepelne neupravené ryby či vajcia, sa neodporúčajú konzumovať deťmi, tehotnými a dojčiacimi ženami či osobami s oslabenou imunitou," uviedla Drobová. Úpravou vyhlášky sa zaoberá pracovná skupina zložená z kuchárov, hotelierov, hygienikov či predstaviteľov Štátnej veterinárnej a potravinovej správy. Mikas verí, že takáto zostava dokáže určiť pravidlá, "ktoré na jednej strane zabezpečia verejné zdravie a na druhej strane umožnia podávať niektoré špeciality". Verejná diskusia o predaji "tataráku" v reštauráciách sa rozprúdila po tom, čo mali hygienici koncom septembra minulého roka zakázať predávať biftek niektorým prevádzkam. Za jeho zachovanie v stravovacích zariadeniach vznikla na webe petícia. ÚVZ SR odmietol, že by dovtedy podávanie tohto jedla v reštauráciách prehliadal. Aj v minulosti mal za to udeľovať finančné postihy, a to vo výške 150 až 20-tisíc eur. Biftek ako tepelne nespracované mäso môže podľa hygienikov spôsobiť vracanie, bolesti brucha, zvýšenú teplotu, hnačky, v prípade listeriózy je riziko potratov. "Akékoľvek z týchto ochorení môže mať vzhľadom na infekčnú dávku napríklad v prípade ľudí s oslabenou imunitou či detí oveľa závažnejší až život ohrozujúci priebeh," vysvetlila hovorkyňa ÚVZ SR Zuzana Drobová.


Američania neustúpia, kým sa Kim nezbaví jadrových zbraní

Spojené štáty sa predtým nechali obalamutiť, vyhlásil šéf americkej diplomacie Mike Pompeo.

SINGAPUR. Denuklearizácia Kórejského polostrova je jediným výsledkom utorňajšieho summitu amerického prezidenta Donalda Trumpa so severokórejským vodcom Kim Čong-unom, ktorý budú Spojené štáty akceptovať. Uviedol to na tlačovej konferencii v Singapure americký minister zahraničných vecí Mike Pompeo. Spojené štáty vstúpia do osobného rozhovoru so severokórejským vodcom s "pozitívnym postojom", povedal Pompeo, avšak dodal, že výsledky utorňajšieho summitu podrobia overovaniu. "Spojené štáty sa predtým nechali obalamutiť. Tentoraz zabezpečíme, aby sme mali spoľahlivý systém na overenie záverov summitu," povedal podľa Sky News americký minister zahraničných vecí s tým, že v delegácii amerického prezidenta Donalda Trumpa, ktorá pricestovala do Singapuru, je aj najväčší americký expert na zbrane hromadného ničenia. Stretnutie amerického prezidenta Donalda Trumpa so severokórejským vodcom Kim Čong-unom je naplánované na utorok 12. júna a malo by sa konať v hoteli Capella na ostrove Sentosa v Singapure. Pôjde vôbec o prvé stretnutie úradujúceho amerického prezidenta so severokórejským vodcom.


Paríž Saint-Germain doma senzačne prehral, na čele tabuľky je už iba o skóre
 Slovnaft Cup
 Mak v Rusku
 Český pohár
 La Liga
 Serie A
 Anglický pohár
Ligue 1

PARÍŽ. Futbalisti Paríža Saint-Germain nečakane prehrali v siedmom kole francúzskej Ligue 1 so Stade Reims 0:2. Vedúci gól hostí strelil v 28. minúte Hassane Kamara, v nadstavenom čase spečatil ich triumf Boulave Dia. PSG napriek druhej prehre v sezóne zostal na čele tabuľky, pred Angers však vedie už iba o skóre. Oba tímy majú na konte 15 bodov. Za PSG odohral celý duel brazílsky útočník Neymar. Hráči Montpellieru HSC zvíťazili nad Nimes 1:0. V dueli medzi tímami Stade Brest a Olympique Lyon sa zrodila remíza 2:2. Góly: 28. Kamara, 90+3. Dia Góly: 29. a 85. Court - 28. Dembele, 69. Cornet Gól: 18. Diallo Góly: 2. Mendoza - 8. Adli, 45. Adli, 73. Kalu Gól: 77. Toure Gól: 31. Souquet Gól: 88. a 90+5. Alioui Góly: 43. Osimhen, 64. Remy


Na Slovensku boli vlani na záletoch štyri nové druhy vtákov. Pozrite si ich

Väčšina nových druhov operencov, ktoré k nám minulý rok prileteli, pochádza z Ázie.

BRATISLAVA. Bradáň žltohlavý, strnádka malá, kolibkárik dlhochvostý a čajka orlia sú štyri nové druhy vtákov, ktoré vlani prvý raz prileteli na Slovensko. Vyplýva to z informácii občianskeho združenia Ochrana dravcov na Slovensku, ktoré poznatky o týchto štyroch nových druhoch operencov za minulý rok u nás zosumarizovalo. Najčastejšie sa tak stalo pri krúžkovaní vtákov. Na Slovensku podľa združenia v súčasnosti žije 360 druhov vtákov, niektorým z nich hrozí vyhynutie. "Sú to vzácne zálety," hovorí o výskyte nových druhov vtákov Roman Slobodník zo združenia na ochranu dravcov. Domovom kolibkárika je podľa neho stredná a východná Ázia a strnádka malá obýva severnú Európu a tiež Áziu. V Ázii hniezdi aj bradáň žltohlavý, ktorý však podľa Slobodníka na Slovensko mohol priletieť z francúzskych Álp, kde bol pred tromi rokmi vypustený. Tento druh vtáka sa pred časom vyliahol aj v ostravskej zoo. Naopak najbližšie hniezdisko čajky orlej je na pobreží Čierneho mora. - bradáň žltohlavý/ adonis - strnádka malá - kolibkárik dlhochvostý - čajka orlia Zdroj: OZ Ochrana dravcov na Slovensku Na Slovensko vtáky podľa ornitológa prileteli vďaka východnému prúdeniu vzduchu, ktoré nás sprevádzalo počas vlaňajšej jesene. Odborník nevylučuje, že za ich príletom môže byť aj globálne otepľovanie. "Klimatická zmena spôsobuje výkyvy počasia, ktoré sa môžu dotknúť aj prúdenia vzduchu, jeho smeru a intenzity," vysvetľuje. Nemožno však podľa Slobodníka predpokladať, že tieto štyri nové druhy vtákov sa budú na Slovensku objavovať každý rok. "Ide o populácie, ktoré na svojich hniezdiskách nevykazujú dramatický nárast početnosti," vysvetľuje. "Okrem toho, že niektoré druhy boli pozorované prvý raz, venujeme veľa energie na záchranu niektorých kriticky ohrozených druhov, aby sa nestalo, že budú u nás videné poslednýkrát," vraví Slobodníkova kolegyňa zo združenia Lucia Deutschová. - sokol červenonohý - orol kráľovský - sokol rároh - haja červená Pozn.: ide len o výber z najohrozenejších druhov Zdroj: OZ Ochrana dravcov na Slovensku Do tejto skupiny podľa nej patrí sokol červenonohý. Päť hniezdiacich párov vyviedlo minulý rok až 19 mláďat, "čo je najúspešnejšie hniezdenie u nás od roku 2005“, uviedla Deutschová. Okrem sokola červenonohého patrí medzi ohrozené druhy u nás podľa Slobodníka aj orol kráľovský. Za posledné roky na Slovensku podľa neho hniezdi už len 30 až 60 párov tohto dravca. Ohrozený vyhynutím je aj sokol rároh s 18 až 45 pármi a napríklad haja červená. Počet jej hniezdiacich párov nepresahuje dvadsiatku.     Tento text ste mohli čítať vďaka tomu, že platíte za obsah. Vážime si to.


Pravidlá o platoch ústavných činiteľov sa zmenia

Ohodnotenie sa už nebude odvíjať od priemerného zárobku, ale od medianu, uviedol premiér.

Bratislava 31. januára (TASR) - Plat poslancov Národnej rady SR a ďalších ústavných činiteľov sa už v budúcnosti nebude odvíjať od priemerného zárobku v národnom hospodárstve, ale od takzvaného medianu, teda od strednej hodnoty. V stredu po stretnutí lídrov koaličných strán to oznámil premiér Robert Fico. V Národnej rade SR sa hľadá nové systémové riešenie platov ústavných činiteľov. "Ja som bol informovaný zatiaľ iba v tom duchu, že rozhodujúcim kritériom pri určovaní platov poslancov nemá byť už priemerný zárobok v národnom hospodárstve, ale median, teda najčastejšie sa vyskytujúci zárobok na Slovensku a ja sám čakám na detaily a podrobnosti," uviedol Fico. Ministerský predseda ďalej povedal, že existuje dohoda, aby bol zákon v prvom polroku 2018 prerokovaný v Národnej rade SR a do praxe vstúpil do polovice roka. "Čo počúvam, zatiaľ ja sa do týchto vecí teraz nestarám, tak idú na to veľmi citlivo, čo je veľmi dôležité aj vo vzťahu k verejnej mienke," doplnil. V návrhu programu aktuálnej schôdze NR SR je aj novela zákona o platových pomeroch niektorých ústavných činiteľov. Poslanci tému riešili aj koncom minulého roka. Pôvodne si mali zmraziť platy, ale neurobili to. Keďže im mali po odmrazení stúpnuť platy približne o 1000 eur, s čím nesúhlasili, dohodli sa na symbolickom zvýšení o jedno euro a na hľadaní nového systémového riešenia ich platov.


Austrásky arcibiskup Wilson odstúpi z funkcie, kryl sexuálne zneužívanie

Súd uznal Philipa Wilsona vinným za to, že kryl sexuálne zneužívanie miništrantov.

BRATISLAVA. Austrálsky katolícky arcibiskup Philip Wilson, ktorého v utorok súd uznal vinným z krytia sexuálneho zneužívania detí zo strany jeho kolegu, odstúpi zo svojej funkcie. Ako oznámil, stane sa tak v piatok. "Je vhodné, aby som vzhľadom na rozhodnutie sudcu odstúpil od svojich povinností arcibiskupa. Ak by bolo kedykoľvek nutné alebo vhodné, aby som urobil viac formálnych krokov, vrátane rezignovania na funkciu arcibiskupa, tak to urobím," uviedol duchovný v stredu vo vyhlásení. Wilsona, ktorý je arcibiskupom z Adelaide, uznal súd v Newcastli v štáte Nový Južný Wales vinným za to, že kryl sexuálne zneužívanie miništrantov pedofilným kňazom v 70. rokoch minulého storočia. Podľa sudcu Wilson, ktorému sa obete o zneužití zdôverili, neprehovoril o ich prípadoch, pretože chcel ochrániť reputáciu cirkvi. Arcibiskup je najvyššie postaveným katolíckym predstaviteľom na svete, ktorého obvinili a uznali vinným z krytia sexuálneho zneužitia zo strany kňaza. Hrozí mu za to maximálne dvojročný trest odňatia slobody. Či sa Wilson proti usvedčeniu na súde odvolá, v stredu nepovedal.


Ohňostroje sú v krajine veľmi obľúbené a ľudia ich často využívajú počas rôznych sviatkov.

MEXIKO. Explózia zábavnej pyrotechniky v Mexiku zabila štyroch ľudí a ďalší piati skončili v nemocnici. Piatkový výbuch v meste San Lorenzo Octeyuco zničil štyri zo šiestich budov v areáli, kde vyrábali a skladovali ohňostroje. Príčinu explózie zatiaľ nezverejnili. Ohňostroje sú v Mexiku veľmi obľúbené a ľudia ich často využívajú počas rôznych sviatkov. Zároveň sú však v krajine relatívne bežné aj nehody, ktoré s nimi súvisia. Vlani 20. decembra napríklad zabila reťazová reakcia vybuchujúcej zábavnej pyrotechniky na trhu v meste Mexiko 36 ľudí.


STĹPČEK MARTINY CHUDEJPloty

Plot americkej ambasády stojí na Hviezdoslavovom námestí už 15 rokov. Od útokov jedenásteho septembra.

O bezpečnostnej funkcii plotu americkej ambasády sa dá z laického pohľadu polemizovať. Nie je nepriestrelný a ak by niekto chcel, dokáže cezeň hocičo prehodiť. Jeho funkciu však stĺpček spochybňovať nechce. Na Hviezdoslavovom námestí stojí už 15 rokov. Od útokov jedenásteho septembra. Nepostavili ho však len v Bratislave, odvtedy sa stal štandardom veľvyslanectiev USA po celom svete. Mnohí Bratislavčania mu však vyčítajú, že hyzdí centrum a roky bojujú za jeho odstránenie. Iní si už zvykli a neprekáža im. Staré Mesto pritom preveruje, či nie je postavený na čierno. Povolenia na jeho výstavbu sa v archívoch totiž akosi nenašlo. Ambasáda sa má z Hviezdoslavovho námestia sťahovať, lenže to potrvá ešte roky. Obyvatelia mesta by preto nemali dovoliť, aby bariéra na námestí vytvorila ploty medzi nimi


Dieru po horiacich Samsungoch chce vyplniť novinka od Huawei

Huawei Mate 9 má lákať hlavne na novú technológiu rýchleho nabíjania.

SAN FRANCISCO, BRATISLAVA. Pochybenie Samsungu vo výrobe otvorilo príležitosti pre predaj drahších smartfónov z konkurenčnej ponuky. Dopytu sa chytá čínska firma Huawei, ktorá pre fanúšikov technológií pripravila novinku s označením Mate 9. Trhákom má byť nový druh batérie s kapacitou 4000 mAh, ktorá sa nabíja oveľa rýchlejšie ako je zvykom. Trvá len 30 minút, aby akumulátor načerpal energiu pre celodennú prevádzku. Firma sa podľa BBC ladeniu technológie a testovaniu v nezávislých laboratóriách venovala 9 mesiacov, aby si bola istá, že funkcia rýchleho nabíjania bude fungovať spoľahlivo a stane sa pre používateľov prínosom. V smartfónoch s uhlopriečkami 5.9 alebo 5.5 palca bude najnovší operačný systém Android. Na výber budú displeje s rozlíšením 1080p FullHD a prémiová verzia s takmer dvojnásobnou hustotou zobrazovacích bodov. Firma avizuje pri novinkách nový čip Kirin 960 z vlastného vývoja pre vyšší výkon a úspornú prevádzku. Konštruktéri očakávajú, že novopredstavené mobily budú aj po roku o 80 percent rýchlejšie, ako priemerné zariadenia strednej triedy v danom čase. Mate 9 síce nebude mať technológie s umelou inteligenciou akým je napríklad Google Assistant či Siri od Apple, vo výbave však budú praktické bonusové aplikácie. Fotoaparát s duálnou optikou aj tentokrát dodáva firma Leica. Analytici sa nazdávajú, že výpadok Samsungu na trhu a zmarené očakávania používateľov môžu firme Huawei veľmi prospieť pri predaji moderných zariadení, ktoré prichádzajú s prémiovou výbavou. Firma zaznamenala 23-percentný medziročný nárast predaja, ktorý by sa mohol teraz zrýchliť.


Samovražedný útok na iránskych vojakov spáchal Pakistanec

Okrem vykonávateľa tohto činu je pakistanského pôvodu i jeden z jeho údajných komplicov.

TEHERÁN. Samovražedný útočník, ktorý minulý týždeň zabil na juhovýchode Iránu 27 príslušníkov tamojších Revolučných gárd, pochádzal z Pakistanu. Podľa agentúry AFP to oznámil v utorok veliteľ pozemných jednotiek Revolučných gárd Mohammad Pákpúr, ktorého citovala gardistická tlačová služba Sepah. "Samovražedný bombový útočník sa volal Háfiz Mohammad Alí a pochádzal z Pakistanu," povedal brigádny generál Pákpúr. Okrem samotného vykonávateľa tohto činu je pakistanského pôvodu i jeden z jeho údajných komplicov. Vyšetrovanie prípadu podľa Pákpúra pokročilo, keď sa podarilo zistiť typ automobilu, ktorý bol naložený výbušninou a odpálený vedľa autobusu s príslušníkmi Revolučných gárd. Prvý posun nastal už "pred dvoma dňami", a to po identifikácii a zadržaní istej ženy. "Prostredníctvom tejto ženy sme sa dostali k ďalším," uviedol veliteľ. Revolučné gardy v pondelok oznámili, že v súvislosti s minulotýždňovým útokom zadržali iránske orgány tri osoby, pričom našli aj zbrane, muníciu a 150 kilogramov výbušnín. Útok na území juhovýchodnej iránskej provincie Sístán a Balúčistán, ktorá hraničí s Pakistanom, sa odohral 13. februára, podľa Pákpúra bol však pôvodne naplánovaný na 11. februára, teda v čase, keď Iránci oslavovali 40. výročie islamskej revolúcie. K zodpovednosti za útok sa prihlásila sunnitská separatistická skupina Džajš al-Adl (Armáda spravodlivosti). Orgány vo väčšinovo šiitskom Iráne považujú túto skupinu za blízkeho spojenca teroristickej organizácie Islamský štát. Predseda iránskeho parlamentu Alí Larídžání obvinil v nedeľu Pakistan z podporovania skupiny Džajš al-Adl.


Polícia zadržala Slovenku, ktorá na videu pálila Korán

Zadržaná na webových stránkach uverejňovala videá, v ktorých vyzývala na nenávisť a násilie proti moslimskej menšine.

BRATISLAVA. Generálny prokurátor Jaromír Čižnár spolu so špeciálnym prokurátorom Dušanom Kováčikom po vyhodnotení informácií operatívneho charakteru zabezpečili v súčinnosti s Policajným zborom zadržanie osoby Sheila Sz., ktorá je stíhaná pre zločin výroby extrémistických materiálov. „Vyšetrovateľ Národnej kriminálnej agentúry obvinil 24-ročnú ženu zo zločinu výroby extrémistických materiálov v súbehu s prečinmi násilie proti skupine obyvateľov, hanobenie národa, rasy a presvedčenia a podnecovanie k národnostnej, rasovej a etnickej nenávisti,“ uviedla hovorkyňa Prezídia Policajného zboru Denisa Baloghová. Obvinená sa podľa polície podieľala na výrobe videa, na ktorom ukazuje knihu, o ktorej opakovane tvrdí, že je to Korán. Na videu zverejnenom na internete z nej vytrháva strany, hádže ich na zem a potom ich zapáli. Jednou zo strán si pritom na videu utrie zadok a roztrhanú knihu pomočí. Zároveň vyzýva na boj proti moslimom. Príslušníci Národnej kriminálnej agentúry (NaKA) podľa Baloghovej zistili operatívno-pátracou činnosťou totožnosť osoby na videu a získali informácie o mieste, kde by sa mala zdržiavať. „Dnes ju v skorých ranných hodinách zadržali v Ružomberku. Zaistili aj päť mobilných telefónov, pamäťové médiá a vlajky Slovenskej republiky,“ dodala Baloghová. Stíhaná je od štvrtka 16. februára a v prípade dokázania viny jej hrozí trest od troch do šiestich rokov. „Obvinená Sheila Sz. bola v piatok zadržaná, pretože existujú dôvody útekovej väzby a obavy z pokračovania v trestnej činnosti. O zadržanej osobe rozhodne prokurátor Úradu špeciálnej prokuratúry Generálnej prokuratúry," uviedla v piatok hovorkyňa Generálnej prokuratúry Andrea Predajňová. Ako ďalej priblížila hovorkyňa, obvinená z Ružomberka sa zúčastnila na výrobe obrazovo-zvukového materiálu podnecujúceho k nenávisti a násiliu proti skupine obyvateľov pre ich náboženské vyznanie. "Tento materiál bol následne zverejnený prostredníctvom internetu na webových stránkach verejne prístupných aj na území Slovenskej republiky, a to minimálne od decembra minulého roka," dodala Predajňová. Na zverejnenom videu vidieť, ako obvinená okrem iného hovorí: „V žiadnom prípade ma nikto nezastaví, aby som zabránila, teda pozastavila moje vysielanie videí alebo fotografií, alebo písomných názorov, čo sa týka islamu.“ „Proste za tým si stojím a sú to pre mňa paraziti, ktorí sú horší ako svrab, aby keď sa nevedia prispôsobiť oni nám, tak tu nemajú čo hľadať,“ tvrdí. „Tak som sa rozhodla, že patrí to obecne čisto iba k islamom, moslimom a islamu. Všetkých si vás postupne budem loviť a každý, kto sa mi postaví do cesty a bude ma chcieť zastaviť, tak dopadne veľmi ťažko na hubu... tak isto ma nejak nezastavia a pôjdem po každom moslimovi,“ vyhráža sa do kamery.


Kiska chce o spojenectve s Trubanom a Beblavým hovoriť až po oficiálnom vzniku jeho strany

Líder strany Za ľudí sa stretol s predsedami PS a Spolu.

BRATISLAVA. Všetky diskusie o možnom spájaní s PS a Spolu budú až po tom, ako strana Za ľudí Andreja Kisku vznikne. Povedal to na dnešnom brífingu Kiska s tým, že ak chcú po voľbách prevziať zodpovednosť za túto krajinu, tak sa musia spájať. Brífing sa uskutočnil po Kiskovom stretnutí s lídrami PS a Spolu Michalom Trubanom (PS) a Miroslavom Beblavým (Spolu), na ktorom sa dotkli viacerých tém. „Strany SaS, KDH, PS, Spolu, OĽaNO, Za ľudí musia nachádzať k sebe cestu a možnosti, ako po voľbách zodpovednosť prevezmeme. Na to, aby mohli prebehnúť ďalšie rokovania, musí naša strana vzniknúť," povedal a dodal, že všetky diskusie budú po sneme Za ľudí, keď strana bude mať oficiálne predsedu, predsedníctvo, program. „Budeme silnou stranou. Naša strana predstavuje ľudí s príbehom. Všetci pre našu krajinu niečo spravili," uviedol. Je presvedčený, že Za ľudí bude silnou stranou v dobrej novej vláde. „Nebránime sa žiadnej diskusii, potrebujeme najprv vzniknúť, aby ľudia spoznali náš program, čo je našou prioritou," dodal. Kiska sa vyjadril aj k Trubanovej drogovej afére s tým, že s drogami a o drogách sa nemá žartovať. Podľa neho je to citlivá téma a každý by sa mal drogám vyhnúť. Najmä mladí ľudia, ktorým môžu drogy spôsobiť veľké nešťastie. „Všetci rodičia si želajú, aby ich deti nikdy nemali k drogám túžbu sa dostať. Ja som ocenil, že sa Michal Truban ospravedlnil," podotkol. „Som presvedčený, že s Michalom Trubanom, Miroslavom Beblavým vytvoríme jasnú silnú a spoľahlivú vládu," uzavrel Kiska. Líder Progresívneho Slovenska (PS) Michal Truban minulý týždeň priznal, že marihuanu požil viackrát a pred dvanástimi rokmi vyskúšal aj drogu LSD. Povedal to vo videu, ktoré zverejnil na svojej facebookovej stránke. „Aj toto obdobie je súčasťou môjho príbehu, nie sú to len podnikateľské úspechy, šport a triatlon, ale aj takéto chyby. Priznávam, že takto sa však o drogách pred študentmi nemá rozprávať. Je veľmi veľa ľudí, ktorí denne fajčia trávu a berú to ako samozrejmosť, ale zároveň drogy sú veľmi škodlivé a je veľa rodín a ľudí, ktorým zničili život,“ vysvetlil Truban. Podľa neho sa totiž o ťažkých a zložitých témach treba baviť otvorene, no zároveň citlivo a zodpovedne.


Saudská Arábia uvažuje o odklade uvedenia akcií Saudi Aramco na burzu

Dôvodom sú víkendové útoky na ropné zariadenia spoločnosti.

RIJÁD. Predstavitelia Saudskej Arábie zvažujú odklad dlhoočakávaného uvedenia akcií ropného koncernu Saudi Aramco na burzu. Dôvodom sú víkendové útoky na ropné zariadenia spoločnosti, ktoré spôsobili prepad dennej produkcie ropy v Saudskej Arábii približne o polovicu. Uviedol to v pondelok americký denník The Wall Street Journal, ktorý sa odvolal na nemenované zdroje. Podľa zdrojov oboznámených s plánmi chcú predstavitelia Saudskej Arábie pred uvedením akcií na burzu najskôr zistiť rozsah škôd na zariadeniach Saudi Aramco, ako aj to, ako dlho bude trvať ich oprava a návrat produkcie ropy na pôvodnú úroveň. Médiá medzitým priniesli informácie, že niektoré opravy budú trvať až mesiac. Zároveň dodali, že škody sú vyššie, než Rijád pôvodne predpokladal. Očakávalo sa, že spoločnosť Saudi Aramco vstúpi najskôr na saudskú akciovú burzu, známu aj ako Tadawul, a neskôr by sa jej akcie kótovali na zahraničnej burze, pravdepodobne v Tokiu. Spoločnosť už oznámila, že s prípravami jej pomôžu banky JPMorgan Chase a Goldman Sachs.


SIS podľa Grendela potvrdila prepojenie zločinu na políciu aj súdy

Správa tajných služieb podrobnosti o prepojení zločinu na políciu, prokuratúru a súdy neuvádza.

BRATISLAVA. Tajné služby sledujú a potvrdzujú prepojenie organizovaného zločinu na príslušníkov polície, prokuratúry a súdov. O prepojeniach sa zmieňuje správa o činnosti Slovenskej informačnej služby za minulý rok, o ktorej rokovali parlamentní poslanci v utajenom režime. Potvrdil to predseda Osobitného kontrolného výboru Národnej rady na kontrolu činnosti SIS Gábor Grendel. "Zaujala ma zmienka o prepojení organizovaného zločinu na príslušníkov polície, prokuratúry, justície, bez konkrétnych informácií o tom, o akých príslušníkoch konkrétne hovoríme," povedal novinárom po skončení rokovania Grendel. Poslanci sa teda nedozvedeli, či ide o prepojenie na bežných príslušníkov alebo funkcionárov uvedených zložiek. "Je to pochopiteľné, že pokiaľ ide o tzv. živé veci, nie je dobré, aby poslanci NR SR boli oboznamovaní, ktorí príslušníci alebo funkcionári sú v hľadáčiku tajných služieb," doplnil. Podľa Grendela však akékoľvek prepojenie organizovaného zločinu na tieto štruktúry je vážna vec. Správa SIS hovorí podľa neho aj o pôsobení talianskych podnikateľov na východe Slovenska. "Je evidentné, že ich činnosti sa tajné služby venovali aj minulý rok, aj v minulosti. Téza, že na východe nie je nič, sa aj touto správou nepotvrdila," doplnil. Hovorilo sa aj o nedostatočnom financovaní SIS. "Organizovaný zločin aj iné organizácie, ktoré nemôžeme označiť za podsvetie, majú viac finančných možností. Nie je možné držať krok s organizovaným zločinom a inými formami kriminality, ak na to bezpečnostné zložky nie sú dostatočne vybavené," zdôraznil s tým, že sa budú poslanci snažiť finančné prostriedky navýšiť. Dnes podľa predsedu parlamentného Osobitného kontrolného výboru na kontrolu činnosti SIS Gábora Grendela (OĽaNO) so stopercentnou istotou nikto nevie preukázať, že z Nemecka unesený Vietnamec Trinh Xuan Thanh bol na palube slovenského leteckého špeciálu. Ako povedal Grendel novinárom, vietnamská strana nepreukázala, akým spôsobom bol tento občan transportovaný cez polovicu EÚ až do Vietnamu. „Kým toto Vietnamci nepreukážu, tak podozrenie, že SR alebo iný štát EÚ mohol byť zneužitý, tu stále bude,“ zdôraznil. Správy tajných služieb idú podľa poslanca Sme rodina Milana Krajniaka každý rok ako cez "kopirák". "Nie je tam nič také, čo by nemohla vedieť verejnosť, pre mňa tam nič výživné nebolo," uviedol. Na kauzu talianska mafia na východe Slovenska či únos Vietnamca sa nepýtal. Krajniak si myslí, že pri kauze únosu vietnamského podnikateľa je potrebné vidieť dve veci. "Jednou je výmena informácií a spolupráca medzi slovenskou a nemeckou políciou, a tá bola. Mňa osobne ten časový sled udalostí a vzájomného informovania sa presvedčil o tom, že minimálne vedome sa slovenská strana na ničom nelegálnom nepodieľala. O komunikácii tajných služieb neviem, o tom nás neinformujú," dodal opozičný poslanec.Poslanec za Slovenskú národnú stranu Tibor Bernaťák uviedol, že obe správy boli prednesené bez veľkých námietok a komentárov. Na margo vyjadrení Krajniaka sa nevyjadril. "Je to jeho názor, nebudem ho komentovať. Ja som si správy vypočul," poznamenal. Čo bolo predmetom neverejného rokovania však nepriblížil. No po vypočutí si správ spravodajských služieb dodal, že v tejto krajine sa cíti bezpečne.


Pohoda má prvé meno. Prinesie Alt-J, jednu z najzaujímavejších mladých kapiel

Britská kapela si na rok dala od koncertov prestávku, predtým ste ju mohli vidieť napríklad na festivale Sziget.

BRATISLAVA. Mladá britská skupina Alt-J zaujala kritikov už debutovou nahrávkou An Awesome Wave, získali za ňu prestížnu cenu Mercury Music. Ich texty je ťažké dešifrovať, sú plné poetických zvratov a zvláštnych slovných spojení. Hlavu si nad nimi budú lámať aj návštevníci festivalu Pohoda. Jeho šéf Michal Kaščák totiž v utorok oznámil, že Alt-J budú jednou z kapiel, ktoré vystúpia na ďalšom ročníku podujatia. Ide vôbec o prvého potvrdeného interpreta. "Snažili sme sa o nich už po prvom albume," povedal Kaščák vo vysielaní Rádia_FM. V pesničkách Alt-J sa prelievajú rôzne kultúrne inšpirácie – napríklad z knihy Americké psycho, filmu Leon či z detských knižiek. Jedna z ich najpopulárnejších skladieb zas opisuje posledné minúty života fotografa s maďarským pôvodom Roberta Capu. Volá sa Taro a spieva sa v nej o tom, ako sa Capa po výbuchu míny v Indočíne snaží v očiach zachovať jedinú fotografiu: obraz stratenej lásky. Minulý rok mala kapela prestávku od koncertov, predtým však vystupovali najbližšie k Slovensku vo Viedni a na maďarskom festivale Sziget. Ich koncert v Budapešti bol mimoriadnym zážitkom. Kapela vtedy zahrala takmer všetky piesne z ich dvoch vydaných albumov a predviedla minimalistickú, no efektnú vizuálnu šou pozostávajúcu z preskupujúcich sa geometrických tvarov. Trojici hudobníkov sa takmer nedalo vidieť do tváre, čo podporilo záhadnú atmosféru ich textov. Piesne Alt-J sú charakteristické prudkými zmenami rytmov, pestrými kombináciami zvukov či melódií, ktoré sa často menia aj počas jednej piesne, a nežným hlasom ich speváka Joea Newmana. Ich názov je mimochodom klávesovou skratkou pre symbol delta. Kapela vznikla na univerzite v Leedse, jej členovia študovali angličtinu a výtvarné umenie. Po štúdiách sa začali okrajovo venovať hudbe, no po vydaní prvej nahrávky sa zaradili medzi najzaujímajších a najprogresívnejších mladých interpretov v rockovej hudbe. Ich štýl je osobitý a okamžite rozoznateľný. Na facebooku majú pol druha milióna fanúšikov a na youtube majú ich videá stovky miliónov zhliadnutí. V auguste bubeník kapely pre portál NME spomínal, že pripravujú nové pesničky, no nie je jasné, či s nimi prídu aj na Slovensko.


Recepty s medvedím cesnakom. Polievky, cestoviny, mäso aj šaláty

Morčacie mäso, šošovica a medvedí cesnak je prekvapivo lahodná kombinácia. Prejsť na recept tu Ozvláštnite klasickú cesnačku a objavte nové chute. Prejsť na recept tu Rybacia krémová polievka s medvedím cesnakom je výborná ako ľahký obed aj večera. Prejsť na recept Výborná slaná chuťovka, ktorú vďaka fotopostupu zvládnete raz-dva. Prejsť na recept Vynikajúci recept. Plnené králičie mäso patrí síce medzi tie náročnejšie, no vďaka fotopostupu ho zvládne každý. Prejsť na recept Základný recept na výborné pesto z medvedieho cesnaku je prekvapivo jednoduchý. Uskladnené v chladničke vydrží niekoľko týždňov. Prejsť na recept Zdravý obed, ktorý si pripravíte jednoducho vďaka domácemu pestu. To je súčasťou receptu. Prejsť na recept Domáce cestoviny sa nedajú ničím nahradiť. Najmä, ak sú plnené jarnými bylinkami. Prejsť na recept Skvelá chuťovka s využitím sezónnych byliniek je to pravé nielen ako pohostenie pre návštevu, ale aj ako chutná desiata. Prejsť ne recept Stačia tri suroviny a prechádzka v lese a výborná polievka je na svete. Prejsť na recept


Tréner Holandska pred finále: Nebude to zápas dvoch hráčov

Nebude to zápas iba o Van Dijkovi a Ronaldovi, myslí si Koeman pred finále Ligy národov.

PORTO. V nedeľňajšom finále premiérového ročníka futbalovej Ligy národov si zmerajú sily hráči Portugalska a Holandska. Krajine, ktorá hostí záverečný turnaj tejto súťaže, zabezpečil finálovú miestenku hviezdny Cristano Ronaldo, ktorý v semifinále proti Švajčiarsku strelil hetrik. Päťnásobný držiteľ Zlatej lopty doviedol "Selecao" k veľkému úspechu aj v roku 2016, keď Portugalsko získalo svoj prvý titul majstra Európy. Ronaldo pred finálovým duelom vyzdvihuje silu holandského tímu. "Hrajú veľmi dobre. Sledoval som ich v posledných zápasoch a majú vynikajúci káder. Tvoria ho mladí aj skúsenejší hráči, vďaka čomu sú ešte silnejší," povedal hráč Juventusu Turín pre oficiálny web Európskej futbalovej únie (UEFA). Futbalisti Holandska v základnej skupine Ligy národov vyradili posledných dvoch svetových šampiónov (Francúzsko, Nemecko) a v semifinále dokázali otočiť nepriaznivý vývoj duelu s Anglickom. Lídrom tímu je obranca FC Liverpool Virgil van Dijk, ktorý pred siedmimi dňami zdvihol nad hlavu "ušatú" trofej pre víťaza Ligy majstrov. Svetové média označujú finále ako jeho súboj s Cristianom Ronaldom, tréner Holandska Ronald Koeman ale má na to iný názor. "Nebude to zápas dvoch hráčov, ale súboj medzi Portugalskom a Holandskom. Vieme, že niekedy je priam nemožné ubrániť Ronalda. Najlepšia vec, ktorú môžeme urobiť, je držať loptu na svojich kopačkách. Keď ju budeme mať, nebude môcť nič urobiť," povedal majster Európy z roku 1988. Od spomenutého roku dosiahlo Holandsko najlepší výsledok na majstrovstvách sveta 2010, keď vo finále podľahlo Španielsku 0:1 po predĺžení. Víťaz Ligy národov získa 10,5 milióna eur a obrovskou motiváciou je tiež v predstihu si zabezpečiť miestenku na Euro 2020. Hlavný arbitrom bude Španiel Alberto Undiano Mallenco. Ten viedol úvodné stretnutie "Oranjes" v Lige národov, v ktorom prehrali na pôde Francúzska 1:2. Tréner Ronald Koeman by mal mať k dispozícii všetkých hráčov, čo sa však nedá povedať v prípade kouča Fernanda Santosa. Tomu bude chýbať obranca Pepe, ktorý si zranil pravé rameno v dueli proti Švajčiarsku.


Na svet sa nedívame očami, ale cez mobily. Ako nás mení doba technológií?

Každý iste pozná príslovie o tom, že oheň je dobrý sluha, ale zlý pán. Túto známu vetu však môžeme prispôsobiť súčasnej modernej a technológiami nabitej ére. Mobilné telefóny sa stali každodennou súčasťou našich životov, máme ich neustále pri sebe a nevieme sa od nich odtrhnúť v pracovnom ani osobnom živote. Mnohí z nás sa delia o svoje zážitky na sociálnych sieťach a takmer nadľudskou rýchlosťou vedia ťukať do klávesnice mobilného telefónu. Niekedy sa však snahou zabaviť naše vlastné online „publikum“ pripravujeme o skutočný zážitok. Napríklad aj na mnohých blížiacich sa letných festivaloch. Napriek tomu, že vďaka smartfónu dokážeme zachytiť akýkoľvek moment a spoločne stráviť čas s priateľmi a rodinou, sú situácie, keď by sme svoj telefón mali nechať odložený. Medzi tie chvíle patria stretnutia, ale aj návšteva kina či divadla, kde nám ani len nepríde na um vybrať si mobil a nakrúcať. Prečo je však úplne bežné, že na koncerte si fanúšikovia vystúpenia svojho interpreta automaticky fotografujú a nakrúcajú? Ukracujú tak o výnimočný zážitok nielen seba a ľudí v ich blízkosti, ale aj samotného hudobníka. Vyzerá to tak, že mobil sa stal z dobrého sluhu zlý pánom. Od technologických zariadení a sociálnych sietí môže vzniknúť závislosť, ktorú v odborných kruhoch nazývajú nomofóbia. „Ide o iracionálny strach zo straty alebo zabudnutia mobilu, čím nebudem mať prístup k jeho službám, najmä sociálnym sieťam. Môže ísť aj o iracionálny strach z toho, že nebudem v dosahu mobilného signálu alebo že sa mi vybije batéria. Prejavuje sa nutkavým myslením na mobilný telefón, neustálym kontrolovaním, či sme ho nezabudli, či máme signál, či je batéria dostatočne nabitá. Zaujímavým javom je aj častý pocit, že počujeme zvuk zvonenia, esemesky alebo inej notifikácie,“ vysvetľuje Juraj Holdoš, odborník na spojenie psychológie a technológií. Podľa výskumov sa nomofóbia najvýraznejšie prejavuje, keď pri sebe mobil závislý človek nemá. „Vtedy sme nervózni, napätí, nedokážeme sa sústrediť, stále rozmýšľame, kde je a či nás niekto nehľadá alebo čo sa deje na sociálnej sieti. Môže sa to prejavovať aj podvedomým šmátraním po mobile,“ pokračuje psychológ. Mnoho výskumov opisuje pozitívne a negatívne dôsledky využívania sociálnych sietí mladou generáciou. Ak ich používa v zdravej a umiernenej norme, prinášajú jej potešenie, informáciu a podporujú vzťahy. Ak ich však používame viac, ako je bežná miera, prichádzajú komplikácie. „Niektorí výskumníci bijú na poplach a hovoria, že nadmerné používanie mobilov a sociálnych sietí a celkovo internetu, najmä mladými ľuďmi, znižuje výkonnosť a IQ, zhoršuje príznaky mnohých psychických problémov, ako sú poruchy pozornosti, osamelosť, prežívanie úzkosti a depresie. A negatívne tiež zasahuje do kvality medziľudských vzťahov a celkovo duševného a fyzického zdravia,“ tvrdí Holdoš. Mladí ľudia si často fotografujú a nakrúcajú zážitky, ktoré by si mali vychutnávať naživo a nie cez obrazovku malého digitálneho zariadenia. Medzi tieto vzácne momenty patria aj koncerty a festivaly. Svetové hviezdy hudobného neba preto vzniesli kritiku na fanúšikov, ktorí si nakrúcajú celý koncert. Na tento smutný fakt upozornili aj svetoznáme speváčky ako Adele, Alicia Keys, raper Kendrick Lamar, Kanye West či spevák Jack White a pridávajú sa ďalší. Všetci poukázali na to, že v kine či divadle nikomu ani len nenapadne vytiahnuť mobilný telefón a nakrúcať. Na koncertoch sa to však stalo bežnou vecou. Speváčka Adele dokonca počas svojho vystúpenia prestala spievať a upozornila publikum, že je skutočná osoba a nechce, aby si ju fanúšikovia nakrúcali. „Mohli by ste ma prestať nakrúcať? Som naozaj tu, v reálnom živote. Môžete si ma vychutnať v reálnom svete a nie prostredníctvom fotoaparátu. Toto nie je DVD, toto je skutočná šou,“ povedala Adele. Podobnú osvetu sa rozhodli šíriť aj slovenskí hudobníci, ktorí tak podporujú myšlienku "mobil dole, #hlavahore". Obľúbená skupina Billy Barman spôsobila vášnivé diskusie na sociálnych sieťach, keď na svojom koncerte požiadala divákov, aby odložili svoje mobilné telefóny a vychutnali si ich koncert naživo a bez nakrúcania. „Celý rok beháme po Slovensku a užívame si jedinečnú atmosféru spojenú s každým koncertom. Čo nás už baví trochu menej, je, keď namiesto vašich vysmiatych tvárí vidíme vaše telefóny, čím sa oberáte o zážitok vy a aj tí za vami toho vidia podstatne menej. Vykašlime sa aspoň na chvíľku na sociálne siete a užime si to spolu naživo a naplno,“ napísala skupina na sociálnu sieť. Ich aktivitu podporili aj ďalšie známe tváre z hudobnej brandže, ktorým tiež prekáža, keď si diváci koncert nakrúcajú namiesto toho, aby dali mobil dole a pod heslom #hlavahore si užili kvalitnú hudbu naživo. „Ja som už párkrát svojich fanúšikov poprosil, aby sa vykašľali na vnímanie koncertu cez displej svojho telefónu alebo fotoaparátu. Prichádzajú tým o vzácne momenty. Vidieť koncert iba sprostredkovane cez maličkú plochu a nevyužívať zorné pole ľudského oka je škoda,“ pripojil sa k iniciatíve Branislav Kováč alias raper Vec. Okrem umelcov sa táto aktivita stretla s pochopením aj medzi fanúšikmi. Mnohí na sociálnych sieťach podporili a obhajovali názor skupiny Billy Barman.


Žlté vesty si na proteste uctili zranených po zrážkach s políciou

Na proteste v Paríži došlo k potýčkam s políciou.

PARÍŽ. Prívrženci hnutia tzv. žltých viest v sobotu opäť vyšli do ulíc s cieľom pokračovať v nátlaku na francúzsku vládu prezidenta Emmanuela Macrona a dôrazne upozorniť na množstvo ľudí zranených políciou počas demonštrácií, uviedla agentúra AP. Viacero protestných zhromaždení sa konalo už 12. sobotu za sebou v Paríži a v ďalších mestách s cieľom odsúdiť opatrenia prezidenta Macrona v oblasti hospodárstva, ktoré podľa demonštrantov uprednostňujú bohatšie vrstvy obyvateľstva. Protesty sa konajú pravidelne každý víkend od 17. novembra minulého roka. V Paríži vypukli v sobotu potýčky medzi protestujúcimi a políciou v okolí Námestia Republiky severozápadne od centra mesta. Tisícky demonštrantov vzdali úctu príslušníkom hnutia žltých viest, ktorí počas zrážok s políciou utrpeli zranenia. Cieľom pocty malo byť podľa AP zjednotiť rozdielne prúdy v členskej základni hnutia. Niektoré skupiny príslušníkov žltých viest oznámili, že sú pripravené predstaviť kandidátov do májových volieb do Európskeho parlamentu; zatiaľ čo iné trvajú na tom, že hnutie má ostať nepolitické. Podľa informácií vlády počas protestov od ich začiatku 17. novembra utrpelo zranenia okolo 2000 ľudí. Desať ľudí prišlo o život pri dopravných nehodách súvisiacich s demonštráciami.


Lantoši podľa očakávaní nezačne sezónu v NHL, Boston ho poslal na farmu

BOSTON. Slovenský hokejový útočník Róbert Lantoši už nie je súčasťou prípravného kempu klubu zámorskej NHL Boston Bruins. Dvadsaťštyriročný krídelník sa stal obeťou viacerých škrtov v kádri. Generálny manažér Don Sweeney poslal do tímu nižšej AHL Providence Bruins okrem Lantošiho aj Paula Careyho, Brendana Gaunca, Alexa Petrovica, Ryana Fitzgeralda, Kyla Keysera, Joonu Koppanena, Jeremyho Lauzona, Zacha Senyshyna, Pavla Šena, Oskara Steena a Urha Vaakanainena. Informáciu priniesol oficiálny web bostonského klubu. Prievidzský rodák odohral v prípravnom období jediný duel, v ktorom nebodoval a sezónu začne premiérovo AHL. V minulom ročníku nastupoval v slovenskej Tipsport lige, kde bol najproduktívnejším hráčom HK Nitra. V 56 zápasoch základnej časti nazbieral 58 bodov (20+38) a v 18 dueloch play off pridal 10 bodov (3+7). Ďalších sedem štartov si pripísal v drese národného tímu na domácom svetovom šampionáte.


Favoriti zničili svojich súperov. Banská Bystrica dala osem, Nitra sedem gólov

Víťaz základnej časti Tipsport ligy i druhý tím tabuľky a zároveň obhajca titulu začali prvé kolo play-off úspešne.

BRATISLAVA. Hokejisti Nitry začali presvedčivo vyraďovaciu časť tohto ročníka najvyššej slovenskej súťaže Tipsport ligy. Úradujúci majster vo štvrtkovom úvodnom dueli štvrťfinále play-off deklasoval svojho súpera z Popradu 7:0. V sérii hranej na štyri víťazstvá sa ujal vedenia 1:0. V prvej tretine sa síce presadil iba americký obranca Jameson Milam, no v druhej dvadsaťminútovke už Nitrania štyrmi presnými zásahmi definitívne rozhodli o svojom triumfe. Postupne sa gólovo presadili Branislav Mezei, Radoslav Macík, Juraj Štefanka a opäť strelecky disponovaný Jameson Milam. Druhý tím tabuľky po základnej časti súťaže proti siedmemu mužstvu klasifikácie v základnej fáze skóroval aj v tretej tretine - na 6:0 zvýšil v 45. minúte Lukáš Paukovček a výsledok spečatil v 56. minúte kanadský útočník Judd Blackwater. V bránke hostí po treťom inkasovanom góle Vladislava Fokina nahradil Martin Šúrek, Popradčania však jednoznačne ťahali za kratší koniec. V druhom zápase hokejisti Banskej Bystrice, ktorí vyhrali základnú časť, zvíťazili nad nováčikom z Nových Zámkov jednoznačne 8:2. Druhé vzájomné súboje sa uskutočnia v piatok 17. marca. TIPSPORT LIGA 2016/2017 - 1. kolo play-off, prvé zápasy: Góly: 13. Maione (Surový, Wishart), 20. B. Kubka (Sersen), 28. Matoušek (T. Zigo, Kafka), 31. Wishart (Hickmott, Maione), 32. B. Kubka (T. Zigo, P. Kafka), 35. Handzuš (Maione, Higgs), 44. Handzuš (B. Kubka, M. Rosandič), 56. Truchno (Kafka) - 40. Čaládi (J. Svoboda, McParland), 51. Kytnár (Sandgren, Hujsa). Rozhodcovia Jonák, Štefík - Kacej, Výleta, vylúčení 2:5, presilovky 1:0, v oslabení 0:0, zmeny: 31. Chovan za Lundströma, 2418 divákov. HC'05 iClinic B. Bystrica: Bacashihua - Jonathan Carlsson, V. Mihálik, B. Kubka, Sersen, Wishart, Maione, Rosandič - Buc, Surový, Hickmott - Lamper, Bortňák, Matoušek - Handzuš, Higgs, Skalický - P. Kafka, T. Zigo, Truchno HC N. Zámky: Lundström (31. Ján Chovan) - Cardwell, Drtina, Maier, Sandgren, Makovský, Lelkéš, Denis Rehák, Novotný - Paulovič, Kytnár, Saarinen - Kučkin, Hudec, Hujsa - Fábry, Dominik Rehák, Dubec - McParland, Svoboda, Čaládi /stav série 1:0/ Góly: 19. Milam (Cope, Marek Slovák), 25. Mezei (Kutálek, Krištof), 29. Macík (M. Tvrdoň, Meland), 34. J. Štefanka (Meland, M. Versteeg), 38. Milam (Blackwater, Ordzovenský), 45. L. Paukovček (Bajtek), 56. Blackwater (Marek Slovák, Milam) Vylúčení: 4:7 na 2 min, navyše: 43. A. Ježek (Poprad) 10 min za napadnutie hlavy a krku, presilovky: 2:0, oslabenia: 1:0, rozhodovali: Baluška, Lokšík - Junek, Šefčík 2778 divákov Nitra: Hartzell - Ordzovenský, Milam, B. Mezei, Rais, M. Versteeg, Meland, Korím, Pupák - Blackwater, Marek Slovák, Cope - Kutálek, Michal Krištof, H. Ručkay - Marek Tvrdoň, T. Šille, Macík - Bajtek, L. Paukovček, J. Štefanka Poprad: Fokin (29. Šúrek) - Š. Fabian, Guľajev, Dinda, R. Suchý, Ibragimov, A. Ježek, Davydov, Lubor Pokovič - L. Hvila, Zagrapan, Lichanec - Matúš Paločko, Troliga, Kroták - D. Bondra, Murček, Matej Paločko - Svitana, Mlynarovič, Štrauch /stav série 1:0/


Hlaváč strelil za Olomouc prvý seniorský gól a hneď víťazný, rozhodol aj Cingel

V českej najvyššej hokejovej súťaži opäť bodovalo viacero Slovákov.

PRAHA. Slovenský hokejový útočník v službách Hradca Králové Lukáš Cingel zaznamenal víťazný gól v súboji svojho tímu na ľade Komety Brno. Cingel otváral skóre stretnutia v 11. minúte po prihrávke ďalšie Slováka Mislava Rosandiča, Mladá Boleslav napokon zvíťazila 3:0. Do štatistík sa v utorok výraznejšie zapísal aj obranca Vítkovíc Peter Trška, ktorý zaznamenal jeden gól a dve asistencie. Jeho tíme rozstrieľal CHomutov 9:1. Mladý obranca Olomouca Matúš Hlaváč si presným zásahom do siete Sparty Praha pripísal svoj vôbec prvý kanadský bod v seniorskom hokeji, jeho gól bol napokon víťazný. Litvínov - Třinec 0:5 (0:3, 0:1, 0:1) Jaroslav Janus (Litvínov) chytal do 23. minúty a zneškodnil 11 z 15 striel súpera - Martin Gernát 1+0, Tomáš Marcinko (obaja Třinec) 0+1 Vítkovice - Chomutov 9:1 (4:0, 3:0, 2:1) Peter Trška 1+2, Rastislav Dej 0+1, Radoslav Tybor (obaja Vítkovice) 1+0 Kometa Brno - Hradec Králové 0:3 (0:2, 0:0, 0:1) Marek Čiliak (Brno) odchytal celý duel a zneškodnil 26 z 29 striel hostí - Lukáš Cingel 1+0, Mislav Rosandič (obaja Hradec Králové) 0+1 Liberec - Karlove Vary 3:1 (2:1, 1:0, 0:0) Libor Hudáček (Liberec) 1+0 - Dávid Gríger (Karlove Vary) 1+0 Pardubice - Mladá Boleslav 2:5 (0:1, 1:2, 1:2) Pavol Skalický (Mladá Boleslav) 1+0 Sparta Praha - Olomouc 1:3 (1:1, 0:2, 0:0) Matúš Hlaváč 1+0, Branislav Konrád (obaja Olomouc) absolvoval celé stretnutie a zneškodnil 31 z 32 striel domácich


Po odsúhlasení posunutia brexitu je jeho osud v rukách Britov, hovorí Tusk

Plán o odložení brexitu vo štvrtok večer oznámili lídri Európskej únie.

BRATISLAVA. Európska únia (EÚ) sa v súvislosti s odchodom Veľkej Británie z bloku "pripravuje na najhoršie, ale dúfa v najlepšie". Na tlačovej konferencii v druhý deň summitu lídrov EÚ v Bruseli sa tak vyjadril predseda Európskej rady Donald Tusk. Plán o odložení brexitu, ktorý vo štvrtok večer oznámili lídri EÚ, podľa neho znamená, že do 12. apríla je "čokoľvek možné - dohoda, dlhé predĺženie (odkladu brexitu, pozn. SITA), ak sa Spojené kráľovstvo rozhodne premyslieť svoju stratégiu alebo sa rozhodne odvolať článok 50". "Osud brexitu je v rukách našich britských priateľov," povedal Tusk s tým, že únia bude tiež skutočne chcieť "dosiahnuť najlepšiu možnú dohodu".Lídri sa vo štvrtok večer na summite dohodli, že Londýnu ponúknu odloženie odchodu do 22. mája, pokiaľ britský parlament budúci týždeň schváli dohodu, ktorú premiérka Theresa Mayová vyrokovala s Bruselom. Pokiaľ sa tak nestane, lídri podporia kratší posun do 12. apríla, ktorý má Londýnu poskytnúť čas na schválenie dohody alebo "upresnenie ďalšieho postupu". Na tlačovej konferencii sa na margo brexitu vyjadril aj predseda Európskej komisie Jean-Claude Juncker, ktorý hovoril o rokovaní lídrov o vzťahoch s Čínou. "Diskusia o Číne bola jednoduchšia ako diskusia o Spojenom kráľovstve. Nie preto, že by sa chcela pridať k EÚ, ale preto, lebo Čína neodchádza," skonštatoval s humorom Juncker.


Desať rád pre vedu na Slovensku

Desať rád

Čo treba zmeniť

Úspešní kvantoví fyzici

Svetové polyméry

Veda na Slovensku potrebuje priestor na rast a viac otvorenosti.

Európsku noc výskumníkov na Slovensku organizujeme od roku 2007. Za tých 10 rokov sa toho veľa zmenilo. Veľa vecí k lepšiemu, niektoré k horšiemu. Pozitívne je, že sa o výskume a inováciách čoraz viac diskutuje aj mimo uzatvorených fór tvorcov politík a ľudí čoraz viac zaujíma, ako na tom vlastne veda na Slovensku je. V tomto článku sme sa zamerali na desať oblastí, o ktorých sa veríme, že ich zlepšením sa zlepší výskumné a inovačné prostredie. Prečo? Pretože v najbližších rokoch môžeme očakávať ešte rýchlejšie zmeny, ktoré prinesú nové technológie a inovácie. V súčasnosti sa najviac hovorí o umelej inteligencii, internete vecí, ale aj pokročilej výrobe, nanomateriáloch, či syntetickej biológii. Zároveň sa tiež mení podstata ako sa výskum robí. Od malých vedeckých skupín sa čoraz viac prechádza k veľkým kolektívnom a infraštruktúram. Hlavnou otázkou ostáva, kde bude v tomto procese Slovensko a čo je potrebné urobiť, aby bola veda na Slovensku významnou súčasťou európskeho výskumného priestoru. Platí, že ak krajina investuje do vzdelávania, tak rovnako intenzívne investuje aj do výskum a inovácií. Keď sa však pozrieme na investície do vzdelávania na Slovensku, tak zistíme, že sme spomedzi krajín EÚ až na 26. mieste. Na druhej strane, a to je veľmi zaujímavé, pri príprave budúcich vedcov na tom nie sme vôbec zle. Náš systém dokáže vyprodukovať viac doktorandov na tisíc obyvateľov ako napríklad v Holandsku alebo v Rakúsku. Napriek tomu nedokážeme týmto krajinám priamo konkurovať pri získavaní medzinárodných výskumných projektov. Náš vzdelávací systém navyše čelí obrovskému problému, a tým je únik mozgov. Až 14,5% vysokoškolských študentov študuje v zahraničí, čo nás radí, po Luxembursku, na špičku medzi krajinami OECD. Pritom je zrejmé, že vo väčšine prípadov smerujú do Českej republiky. A bohužiaľ od vysokoškolského štúdia nie je ďaleko k postgraduálnemu a samozrejme k hľadaniu uplatnenia vo výskume v krajine, kde pozná mladý vedec celé výskumné podhubie. Slovensko je malá krajina, nie len čo sa týka počtu obyvateľov, ale aj čo sa týka veľkosti výskumu. V EÚ naši výskumníci netvoria ani 1%. Celkovo ich je 25 080. Navyše mobilita medzi výskumnými pracoviskami, prípadne sektormi, je pomerne malá. Kým napríklad v Nemecku je pravidlom, že výskumník si nerobí doktorát na inštitúcii, kde skončil magisterské štúdium a ako post doktorand opäť mení pôsobisko, tak na Slovensku nie je nič neobvyklé, že vedec strávi celú kariéru na jednom mieste. Je to prirodzené, slovenské výskumné podhubie nie je až tak veľké. O to dôležitejšia je medzinárodná mobilita. Analýzy dokazujú, že pobyt v zahraničí má na kariéru slovenských vedcov veľmi pozitívny dopad. V zahraničí publikujú v kvalitnejších časopisoch a dosahujú vyšší citačný impakt v porovnaní s tými, ktorí ostávajú doma. Stráviť aspoň časť štúdia, či kariéry na zahraničných inštitúciách by malo byť základným predpokladom rozvoja vedeckej kariéry. To čo by sme mali podporovať je mobility oboma smermi. Na Slovensku sa už dlhšiu dobu vedie diskusia, ako prilákať Slovákov pôsobiacich v zahraničí späť na rodnú hrudu. Vytvoril sa k tomu samostatný program Návrat domov, ktorý však vedcov v zahraniční prakticky nezaujal. Príčin je viacero, ale celkovo sa dá uviesť, že pre vedcov pôsobiacich v zahraničí len to nestačí, aby uverili atraktivite slovenského výskumného ekosystému. Z nášho pohľadu za to môže chybná motivácia a snaha zamerať sa len na Slovákov, ktorí sú v zahraničí. Systém by mal byť nastavený tak, aby bol atraktívny pre každého. Pritom Slovensko patrí medzi krajiny s najnižším počtom výskumníkov, ktorí sa narodili v zahraničí. Navyše si musíme uvedomiť, že v našom okolí sú krajiny, ktoré sú pre špičkových vedcov čoraz lákavejšie. Na svetovej úrovni zároveň prebieha skutočné „lov“ na špičkových vedcov a popredné výskumné pracoviská im ponúkajú atraktívne podmienky na výskum. Pritom aj u nás máme príklad, ktorý môže byť inšpirujúce na širšie využitie. Tým je projekt Slovenskej akadémie vied SASPRO, ktorý je spolufinancovaný z Európskej komisie a vďaka nemu prišlo za tri roky na Slovensko 45 vedcov. Boli medzi nimi Slováci, ale aj ľudia z iných krajín, napríklad z Indie alebo zo Španielska. Inšpirujme sa aj u nás fungujúcimi vecami a poďme napríklad touto cestou. Výskum a inovácie nie sú ukotvené vo vákuu. Medzi najinovatívnejšie európskej krajiny patria, tie ktoré intenzívne podporujú vzdelávanie, inovatívne myslenie a podnikanie. Zároveň ide o krajiny, ktoré majú otvorené a atraktívne vzdelávacie a výskumné prostredia. Sú otvorené pre zahraničných študentov, vedcov a podnikateľov a dokonca ich cielene lákajú a vychádzajú im v ústrety. Vo Švédsku sa napríklad podávajú granty do národných programov v angličtine a vyžaduje sa len krátka anotácia v národom jazyku. Rovnako sa na ich hodnotenie využívajú zahraniční experti, a to najmä v menších krajinách, v ktorých nie je možné sa vyhnúť konfliktom záujmov. O tom, že náš výskumný systém je uzatvorený svedčí aj fakt, že menej ako 50% vedeckých publikácií tvoria také, ktoré majú aj zahraničných spoluautorov. Pritom vo väčšine prípadov spoluautorstva ide o výskumníkov z európskeho výskumného priestoru. Slovensko je malá krajina a uzatvorený výskumný systém si nemôže dovoliť. Jeho otvorenie si však vyžaduje niekoľko zmien, a to tak procesných, ako aj mentálnych. V prvom rade sa musíme zmieriť s tým, že angličtina je „lingua franca“ svetovej vedy. Prvým krokom by mala byť internacionalizácia doktorandského štúdia. Zavedenie striktne anglických dizertačných prác a zapojenie zahraničných hodnotiteľov, respektíve členov dizertačných komisií. Druhým krokom by mala byť internacionalizácia slovenskej vedy ako takej. S tým súvisí aj zvýšenie počtu zahraničných expertov v radách agentúr, ktoré výskum financujú. Hodnotenie projektov predovšetkým zahraničnými expertmi a tiež podávanie projektov v angličtine. Hovorí sa síce, že nič nemotivuje ľudí k lepším výkonom ako neistota, ale toto určite neplatí pri plánovaní výskumu. Keďže ide o dlhodobý proces, tak je naopak nevyhnutné stabilné a predvídateľné prostredie. Stabilné prostredie, čo sa týka financovania, ako aj istoty, že grantová agentúra každý rok vyhlási otvorené výzvy. Ako príklad môže slúžiť Horizont 2020, kde vedci už dva roky vopred vedia, kedy budú výzvy vyhlásené, kedy je termín podania projektu a najmä celé texty výziev. U nás napríklad tri programy Agentúry na podporu výskumu a vývoja schválené v roku 2016 neboli doteraz vyhlásené. Pritom jedine stabilné prostredie umožní aj slovenským vedcom a firmám dlhodobé plánovanie výskumných aktivít, rozvoj ľudských zdrojov, ale aj nákup a udržateľnosť výskumnej infraštruktúry. V opačnom prípade môžeme pozorovať únik mozgov do krajín s lepším prístupom ku grantom a s lepšou garanciou kariérneho rozvoja. Veda nie je demokratická a demokratická nemôže byť ani jej podpora. Systém, keď každý dostane z celkového koláča niečo je neudržateľný. Nemotivuje najlepších, aby sa snažili ešte viac a umožňuje prežívať podpriemerným. Navyše čím je v systéme menej prostriedkov, tým je väčší tlak rozdeľovať ich proporčne. To je tiež prípad Slovenska. Faktom je, že investície do výskumu a vývoja sa za posledných 10 rokov podstatne zvýšili a v celkových číslach dosiahli v roku 2015 až 927 mil. Eur. Napriek tomu nás to vo vzťahu k HDP zaraďuje na posledné priečky v EÚ. Horšie na tom je, že až 39% z týchto investícií pochádzajú zo zahraničných zdrojov, predovšetkým zo štrukturálnych fondov EÚ. Investície do výskumu by mali byť, podobne ako investície do iných štrukturálnych oblastí, najmä politickou prioritou. V prvom kroku by bol potrebný politický záväzok z roku na rok neznižovať štátne investície, ale naopak ich postupne zvyšovať. Zároveň je potrebné začať skutočne motivovať súkromné firmy, aby do výskumu a inovácií investovali, a to aj prostredníctvom zvýšených odpisov. Veta investovať do excelentnosti znie pomerne jednoducho. Čo je to však excelentnosť vo vede a čo je to excelentnosť špecificky v slovenskej vede? Ako jeden z indikátorov excelentnosti môžeme zobrať účasť v Horizonte 2020, čo je európsky program na podporu výskumu a inovácií, v ktorom je práve špičkový výskum jeden z hlavných kritérií získania projektu. Navyše ide o vysoko kompetitívny nástroj, ktorý financuje len každý 7 z podaných projektov. Slovensko celkovo zaostáva za ostatnými krajinami. Máme napríklad o 2,3 krát menej projektov ako Slovinsko. Na jednu slovenskú účasť v priemere pripadá takmer 52 výskumníkov, zatiaľ čo v susednom Rakúsku je to menej ako 23. Čo je však ešte zaujímavejšie je veľmi nízky záujem slovenských univerzít. Len 11 z nich má aspoň jeden projekt a len 15 z celkovo 36 univerzít sa vôbec pokúsilo projekt podať. Vyplýva z toho, že na Slovensku máme 21 univerzít a vysokých škôl, ktoré nemajú žiadne medzinárodné kontakty, alebo si samé uvedomujú, že v medzinárodnej súťaži nemajú šancu uspieť, tak sa ani nesnažia. Prvým krokom, ktoré uskutočnilo Ministerstvo školstva, vedy výskumu a športu bola identifikácia špičkových vedeckých tímov a ich širšia podpora. Druhým krokom ako odmeniť excelentnosť môže byť tiež priama podpora výskumných tímov, ktoré sú úspešné na európskej alebo svetovej úrovni. Od roku 2007 sa vybavenie výskumných laboratórií na Slovensku vďaka investíciám zo štrukturálnych fondov podstatne obmenilo. Bez preháňania môžeme konštatovať, že výskumníci majú k dispozícií prístroje svetovej kvality. Práve špičková výskumná infraštruktúra je jedným z predpokladom realizácie špičkovej vedy. Výskumná infraštruktúra je však „len“ základ vedeckého bádania, nie cieľ. Pred niekoľkými rokmi pripravila OECD analýzu, v ktorej sa zisťovala na základe čoho si vedci vyberajú miesta, kde chcú pôsobiť. Väčšina z nich sa nerozhoduje podľa platových podmienok alebo podľa vedeckého vybavenie, ale podľa kvalitného vedeckého tímu, ktorí ich môže posunúť ďalej. Keď sa opýtate vedca prečo pôsobí na Oxforde, kde má k dispozícií jeden malý stôl, pričom na Slovensku môže mať k dispozícií celé laboratórium, tak vám odpovie, že tam má prístup k najlepších svetovým vedcom. Práve toto by malo byť našim cieľom. Umožniť vedcom pracovať v intelektuálne podnetnom prostredí, v ktorom sa nemusia polovicu svojho pracovného času riešiť verejné obstarávania a administratívu. K tomu musíme mať vybudované motivačné prostredie. Nehovoríme preto len o výskumnej infraštruktúre, ale aj o sociálne infraštruktúre, a to tak fyzickej, ako aj virtuálnej. Slovenský výskum a inovácie sa dlhodobo nedokážu presadiť v medzinárodnej konkurencii. Ako príklad môže slúžiť už spomínaná účasť v rámcových programoch EÚ pre výskum a inovácie, kde dlhodobo obsadzujeme miesta na konci rebríčkov, a to aj napriek mierne pozitívnemu trendu v posledných rokoch. Nedarí sa nám uspieť pri získavaní grantov z Európskej rady pre výskum, ktorá podporuje excelentných vedcov a excelentné myšlienky. Naši vedci za desať rokov existencie tohto nástroja získali 1,5 grantu. Dôvodov nášho zaostávania je viacej a úzko súvisia s podporou na národnej úrovni. Pričom na európskej úrovni a v Horizonte je mimoriadne kompetitívne prostredie. Môžeme to prirovnať k športu. Predtým ako pošleme športovcov na olympiádu, tak im musíme zabezpečiť kvalitný tréning. To by malo platiť aj vo vede, predtým ako budeme vyžadovať od vedcov, aby boli pravidelne úspešní vo svetovej konkurencii, tak im musíme zabezpečiť kvalitnú prípravu a prostredie. Žiaľ v poslednej dobe sa diskusia ohľadom spolupráce medzi akademickými inštitúciami a priemyslom zúžila na debatu o pomere medzi základným a aplikovaným výskumom, pripadne o tom, aký pomermá byť absolventov technických a spoločenských vied. Túto diskusiu považujeme za zástupnú a v mnohom pre akademickú obec, ale aj priemysel, škodlivú. Vo svete môžeme čoraz častejšie vidieť interdisciplinárne prístupy. Spolupráca medzi verejným a súkromným sektorom predstavuje dôležitý zdroj transferu poznatkov, ako aj toku znalostí. Navyše existuje pozitívny vzťah medzi úrovňou spolupráce medzi týmito dvoma sektormi a kvalitou výskumné a inovačného systému v krajinách. Na Slovensku až 75% všetkých investícií do výskumu a inovácií pochádza z verejného sektora alebo z európskych zdrojov. Zaostávame najmä v investíciách zo strany priemyslu, tie by mali tvoriť, podľa cieľov EÚ, až 2/3 celkových investícií, ale u nás je to len 25%. O slabej spolupráci nízka, o čom svedčí aj veľmi nízka úroveň spoločných publikácií. Pritom existuje pozitívna korelácia medzi úrovňou súkromných investícií a spoluprácou medzi súkromným sektorom. Spolupráca medzi akademickými inštitúciami a priemyslom by mala byť podporovaná zo strany verejného sektora, nie je však možné, aby verejný sektor bol aj hlavným investorom. Slovenská verejnosť sa o vedu a techniku zaujíma podstatne menej ako je priemer EÚ. V prieskume Eurobarometra koncom roku 2013 až 56% respondentov uviedlo, že ich aktuálny vývoj v týchto oblastiach nezaujíma. Iba 28% Slovákov si myslím, že by mala byť verejnosť zapojená do verejných konzulácií pri rozhodovaní o vede a jej názor by mal byť braný do úvahy. Čo je zaujímavé hlavne v rámci aktuálneho vývoja, keď sa čoraz častejšie do výskumu zapája cez tzv. občiansku vedu aj laická verejnosť. Toto tiež, okrem iných, ovplyvňuje záujem o vedeckú kariéru medzi žiakmi a študentmi. Pre zachovanie konkurencieschopnosti je potrebné zvýšiť atraktívnosť kariéry vedcov, a to bez rozdielu toho, či pracujú vo verejnom alebo súkromnom sektore. Vzdelávanie vo vede a technike by malo byť kľúčovou súčasťou stredoškolského vzdelávania, v čom skutočne zaostávame. V inom Barometri až 77% Slovákov uviedlo, že nidky neštudovali vedu a techniku, prieme EÚ je 43%. Mali by sme sa sústrediť predovšetkým na mladých vedcov, ktorí sú na začiatku kariéry. Najviac na ich totiž vplýva slabé finančné ohodnotenie, čo mnohých demotivuje. Práve počas doktorandského štúdia a post doktorandského obdobia dochádza najčastejšie k rozhodnutiam opustiť vedeckú kariéru a lepšie platenú prácu.


Banská Bystrica vyhrala v Nitre, rozhodla v poslednej minúte zápasu

Banskobystričania odpovedali na domácu prehru z druhého zápasu finále play-off a v sérii vyhrávajú 2:1.

TIPSPORT LIGA - finále play-off, tretí zápas: Góly: 15. H. Ručkay (Timotej Šille, M. Tvrdoň), 38. H. Ručkay (Rais, Krištof) - 11. Wishart (Higgs, Skalický), 55. Skalický, 60. Higgs (Ďatelinka, Bortňák) Vylúčení: 3:5 na 2 min, presilovky: 1:0, oslabenia: 0:0, rozhodovali: Babic, Kincses - Soós, M. Németh (všetci Maď.), 3600 divákov Nitra: Hartzell - Ordzovenský, Milam, Mezei, Rais, M. Versteeg, Meland, Korím, Pupák - Blackwater, Marek Slovák, Macík - Kutálek, Krištof, H. Ručkay - M. Tvrdoň, Timotej Šille, J. Šiška - F. Bajtek, L. Paukovček, J. Štefanka Banská Bystrica: Bacashihua - Wishart, Maione, Kubka, Sersen, J. Carlsson, V. Mihálik, I. Ďatelinka, M. Rosandič - D. Buc, T. Surový, Hickmott - Kafka, Zigo, Truchno - Handzuš, Higgs, Skalický - Lamper, Bortňák, Matoušek /stav série 1:2/ NITRA. Hokejisti Banskej Bystrice zvíťazili v stredajšom treťom finále play-off hokejovej Tipsport ligy na ľade HK Nitra 3:2 a v sérii vedú 2:1 na zápasy. Skóre otvoril v jedenástej minúte útočník Banskej Bystrice Ty Wishart, ale už o štyri minúty vyrovnal Henrich Ručkay, ktorý v prostrednom dejstve svojím druhým presným zásahom v stretnutí dokonca poslal Nitru do vedenia. V 55. minúte však vyrovnal slovenský reprezentant v drese Banskej Bystrice Pavol Skalický. A keď už smeroval súboj do predĺženia, dvadsaťjeden sekúnd pred koncom rozhodol o triumfe Banskej Bystrice Brock Higgs. Séria pokračuje vo štvrtok opäť v Nitre. Štvrtý zápas je na programe o 18.00 h. Andrej Kmeč (tréner Nitry): "Vyzeralo to, že zápas pôjde do predĺženia, potom však prišla jedna nezvládnutá situácia z našej strany. Za stavu 2:1 sme mali šance a škoda, že sme aspoň jednu z nich nevyužili a neodskočili sme do vedenia o dva góly. Séria je vyrovnaná, rozhodujú detaily ako dnes. Zajtra svitne nový deň a urobíme všetko pre to, aby sme vyrovnali na 2:2." Vladimír Országh (tréner Banskej Bystrice): "Potrebovali sme to oživiť, urobili sme nejaké zmeny vo formáciách a malo to účinok. Utvorili sme si niekoľko dobrých šancí a možno aj trochu so šťastím nám to tam padlo. To k tomu patrí. Ako dala Nitra góly na našom ľade, dnes to tam padlo nám. Vedenie 2:1 na zápasy však ešte nič nerieši. Zajtra to bude ďalší ťažký deň, na ktorý sa musíme zodpovedne pripraviť."


Zamestnanci Boeingu zrejme zavádzali FAA pri certifikácii lietadiel 737 MAX

WASHINGTON. Boeing odovzdal správy, ktoré naznačujú, že jeho zamestnanci zrejme zavádzali Federálny úrad pre letectvo (FAA) v prípade kľúčového bezpečnostného systému uzemnených lietadiel 737. Ide o správy, ktoré si v roku 2016 posielali dvaja zamestnanci Boeingu, uviedla agentúra Reuters s odvolaním sa na zdroje oboznámené so záležitosťou. Akcie amerického výrobcu lietadiel výrazne oslabili. FAA v piatok potvrdil, že Boeing úrad vo štvrtok (17. 10.) informoval o interných správach, ktoré objavil "pred niekoľkými mesiacmi". Tie sa týkajú "komunikácie s FAA počas pôvodnej certifikácie lietadla 737 MAX v roku 2016". Podľa FAA sú tieto správy znepokojujúce. Úrad dodal, že skúma tieto informácie, a potom sa rozhodne, aké prijme opatrenie. Podľa zdrojov agentúry Reuters interné správy Boeingu vyvolávajú pochybnosti týkajúce sa stabilizačného systému MCAS. Ten je spájaný s pádmi dvoch lietadiel, ktoré viedli k celosvetovému uzemneniu strojov 737 MAX. Akcie Boeingu sa o 19.05 h SELČ obchodovali v New Yorku so stratou 3,75 %.


ĽSNS šíri hoax o znásilnení vo vlaku. Usvedčili ho železnice aj polícia

Predseda strany Marian Kotleba informoval o incidentoch vo vlakoch, ktoré sa nestali. Chcel zdôrazniť, aké potrebné sú jeho hliadky.

BRATISLAVA. Užitočnosť svojich nelegálnych hliadok vo vlakoch chcel v stredu preukázať predseda extrémistickej ĽSNS Marian Kotleba. Konkrétne spomenul dva incidenty, ktoré sa údajne stali v uplynulých dňoch. Malo ísť o znásilnenie a krádež. Nebola to však pravda. Kotlebovu verziu poprela polícia aj Železničná spoločnosť Slovensko. Ako prvá o tom informovala RTVS. Hliadky v zelených tričkách s logom strany nasadil Kotleba do vlakov v apríli minulého roka. Parlament ich v októbri zmenou zákona zakázal. Hliadky však fungujú ďalej. Na tlačovej besede Kotleba v stredu tvrdil, že o znásilnenie cestujúcej sa asociáli pokúsili v pondelok 13. februára v medzinárodnom rýchliku medzi Štúrovom a Novými Zámkami. Železničná spoločnosť vysvetlila, že nešlo o sexuálny útok, ale o pokus o krádež. "Na Slovensku i v Maďarsku existujú organizované skupiny, ktoré okrádajú spiacich cestujúcich. To bol aj prípad z 13. februára," konštatoval hovorca spoločnosti Tomáš Kováč. Páchatelia podľa neho nastúpili do vlaku ešte v Maďarsku. Cestou do Štúrova sa pokúsili okradnúť spiacu cestujúcu, ktorá s pomocou ďalších cestujúcich privolala vlakvedúceho a ten incident oznámil polícii. Vlak medzitým dorazil do Štúrova, páchatelia preto stihli utiecť. "Poškodená v Štúrove nechcela vystúpiť ani podať trestné oznámenie," povedal Kováč s tým, že polícia po páchateľoch pátra. Dajte nám o ňom vedieť na hoax@sme.sk. V druhom prípade Kotleba hovoril o krádeži, ktorá sa mala stať uplynulú nedeľu vo vlaku smerujúcom z Berlína do Budapešti. Opäť pred zástavkou v Štúrove podľa Kotlebu "skupina asociálov" okradla cudzích štátnych príslušníkov. Prípad eviduje polícia v Nitre, podľa ktorej však nešlo o krádež. Vlakvedúci už na území Maďarska našiel vo vozni batožinu s kórejskými osobnými dokladmi. Informoval o tom železničnú políciu s tým, že dvaja Kórejčania vystupovali v Štúrove. Na stanici policajtom potvrdili, že batožina patrila im. Vrátili im ju. "Nechceli však podávať žiadne oznámenie," povedala pre RTVS policajná hovorkyňa Renáta Čuháková. Z klamstva o údajnom znásilnení SME v utorok usvedčilo aj bývalého kandidáta Kotlebovej strany na ombudsmana Antona Čulena. Bývalý učiteľ náboženstva Čulen klamal počas minulotýždňového vypočúvania kandidátov na ombudsmana v Národnej rade. Poslancom tvrdil, že raz za ním prišlo do kabinetu dievča a zdôverilo sa mu, že otec niekoľko rokov viackrát do týždňa znásilňuje jej matku. „Nevolal som políciu, informoval som o tom vedenie školy. Čo viac som mohol urobiť?“ vyhlásil. V školách, na ktorých Čulen pôsobil, však o tom nič nevedia. „To musí byť nejaký jeho výplod fantázie,“ reagoval riaditeľ Základnej školy na Tupolevovej ulici v Bratislave Miroslav Cisár. Čulen sa k tomu odmietol vyjadriť.


Albánska opozícia zorganizovala ďalšiu demonštráciu

Opozícia obviňuje ľavicovú socialistickú vládu, že je skorumpovaná.

TIRANA. Pred albánskym parlamentom v Tirane sa vo štvrtok zišlo niekoľko tisíc stúpencov opozície, ktorí žiadali rezignáciu vlády a predčasné parlamentné voľby. Demonštrácia je súčasťou série opozičných protestov, ktoré organizuje v posledných týždňoch stredopravá Demokratická strana Albánska. Tá obviňuje ľavicovú socialistickú vládu premiéra Ediho Ramu, že je skorumpovaná a má väzby na organizovaný zločin. Vláda tieto obvinenia odmieta. Počas predchádzajúcich protestov sa stúpenci opozície snažili dostať do parlamentu alebo vládnych budov, pričom používali dymovnice, na čo policajti odpovedali slzotvorným plynom. Vláda tvrdí, že opozičné protesty Albánsku nijako neprospievajú a nepomáhajú ani snahám krajiny získať členstvo v Európskej únii. Spojené štáty a únia albánsku opozíciu varovali pred podnecovaním k násiliu a vyzvali ju, aby sa zapojila do rokovaní.


Britský princ Harry: Nikto z kráľovskej rodiny nechce nastúpiť na trón

Spomenul aj utrpenie, keď kráčal londýnskymi ulicami za matkinou rakvou pred očami verejnosti. Princ uviedol, že od žiadneho dieťaťa by to za žiadnych okolností nemali žiadať.

LONDÝN. Britský princ Harry uviedol, že nikto z kráľovskej rodiny v skutočnosti netúži zasadnúť na trón. Harry vo štvrtkovom interview pre americký týždenník Newsweek povedal, že je to skôr povinnosť než túžba, ktorá pobáda rodinu pokračovať v službe britskému ľudu. Princ vyhlásil, že Windsorská dynastia "to nerobí pre seba, ale pre väčšie blaho ľudu". Windsorovci sú súčasný vládnuci panovnícky rod v Spojenom kráľovstve Veľkej Británie a Severného Írska. Harry (32) v rozhovore opísal aj svoje utrpenie, keď ako 12-ročné dieťa kráčal londýnskymi ulicami za matkinou rakvou po jej smrti pri autonehode v Paríži v roku 1997. Harry a ostatní členovia rodiny, vrátane 15-ročného brata princa Williama a jeho otca princa Charlesa, kráčali za pohrebným autom sledovaní upretými pohľadmi verejnosti. Mladý princ uviedol, že "od žiadneho dieťaťa by to za žiadnych okolností nemali žiadať".